Ddala Lubale ye diini ya Buganda? – ababaka\nHome Topic Ddala Lubale ye diini ya Buganda?\nJuly 4, 2009 at 8:13 pm #19169\nMunsonyiwe mu katono kyembuza dala lubale ye dini ya Buganda? Ye banaffe bwekiba nga kitufu nga bwempulira nti nga Lubale yakulinye oyinza okola ebyamagero lwaki tetuda kudini yaffe eyo netulemwa kwesiba ku dini ngwira.\nJuly 5, 2009 at 1:48 am #24279\nKatonda owe butonda Abaganda baali bamumanyi nga ye Dunda Liso Ddene nga bwe bamuyitanga. Songa ba Lubaale baalinga bantu abakolanga ebintu ebitali bimu ebyobuzira gamba nga balwaana nebafa nga bazira nga nga bwaafa, abantu ababanga bagenda mu lutalo nga bamuyita abayambe mu lutabaalo. Oba bwaaba nga Lubaale yayagalanga abaana nga bwaafa abazadde abayagalanga oluzaalo nga bamukowoola abasabire bafune oluzaalo\nJuly 5, 2009 at 8:06 am #24293\nKiteeso kikulu nnyo Luutu26 kyoleese. Ebyo ebibina byobufuzi namadiini bye bintu ebyatwawula yawula nebitujja mu bulamu obulungi nebitussa mu kufa ne bizibu enkuyanja mwetukyatubidde nabuli kati. Kyetaagisa tuddemu tutunulire amadiini gano, tuteese nga Abaganda, abatondebwa Katonda omu era abaana abenda emu. Mu bwegaffu mwetujja mwokka okujja obuwanguzi neddembe. Bannange eno ensonga nkulu nnyo nnyo nnyo. Yokka eno bwetugigonjoola tubeera tuli home free!!!\nJuly 6, 2009 at 2:37 am #24308\nKino bwokyetegereza nti ddala Abaganda bwetukungaana mu byobuwangwa byaffe mwetusinga okweyagalira gwaate bwetugenda mu madiini amagwiira nga negyeziva bo tebasobola kukoppa yo kintu kyonna kyaffe, ffe netulyooka twesososla nze wekyamopitirilako ye mwaami omu omusiraamu alina abanabe bangi naye abamu bwebakyuusa eddini ne musaawa envannyuma tebamuziika kumpi nabantu be wabula ewala ddala kyenkana ekijja gyekikoma mbu mukafiiri naye nga mwaanawe ngabalala bonna, naye ekyo bwokitwaala awlala wonna webakulembeza egwanga bakugamba bugambi nti enzikiriza ye ejja luvannyuma lwagwanga lye.\nEra nebwogenda mumawanga agaleeta enjawukana mu Buganda bwebatuuka okukola ebyobuwangwa bwaabwe eddini basooka kugiteeka wabbali .\nAte oba Yesu yennyini teyagenda nga menyawo Makanisa ga nzikiriza ndala era teyajja namugwa kugusiba mu bantu kumugoberera era buli omu yali waddembe okusigala asinziza mu diini ye gyayagala ,naye ffe abantu obuntu netufukira bannaffe ekyambika kuba tulina okusanyusa ba big a daddy abatuleterea eddini bo nebaddayo ewaabwe nebakakkalabya emirimu gyaabwe .\nBwaaba Katonda yennyini yalekawo sitani nalekera abo abagala okumusinza nabagala okusinza ye , oluusi abantu tulwanira ebintu byetutamaze kwetegereza .\nJuly 6, 2009 at 8:13 am #24316\nZino ediini omweeru bwagitwaala munsi ya mweeru munne bibabuguma gezaako mu Buwalabu bwogenda ne bible bagikulesa ku kisaawe naye bwojja ewaffe kati abantu batandise ddala kweyisiza ddala nga bali mu buwalabu , naye bo ngawagenzeeyo nobagamba basuule ebyaabwe batandike okukola ebintu byabaganda byebakola eka bayinza nokukuganya okusula olunaku munsi yaabwe , kale tulina okwetunulamu kuba ddala waliwo okukkiriza okukola ebyabalal naye ngabo tosobola kubagamba kukola byaffe nebakuganya , ate kyandibadde kale singa tekizaala njawukkanawakati waffe oli nakugamba nti tokilya wano tojjaawo kino bwokikwatako nzesikirya oba bwotoba nganze toba good enough.\nJuly 6, 2009 at 8:59 am #24320\nKatonda waffe owe Butonda kyayagaza abantu be era ekigendererwa kye mu mateeka ge ekkumi ne mu byonna byatuyigiriza, kiri kintu kimu kyokka; ABANTU BE BONNA BABEERE BUMU, WAMU NGA BASSA KIMU. Ekintu oba ebintu ebirala byonna ebibajja abantu ba Katonda ku mulamwa ogwo biba tebiva wa Katonda. Kale Abaganda twawaba, netuva ku Katonda waffe, naye kyavudde abadde yatuleka tuloze ku maanyi ga Sitani eyatujjira nga atuleetamu enjawukana. Eddiini ezo bwezandibadde zakajja abantu banditudde wamu ne Kabaka waabwe nebateesa kiki ekyokukola, ekyo kukkiriza nekyokuleeka. Naye bajjajja ffe basinga okwesiga abeeru babawarabu nebekutula kutula. Kati laba bwetudongwa, banyinaffe nebaganda baffe abamu batuuka nokwooza endoobe za Banyamulenge!!!\nJuly 6, 2009 at 2:57 pm #24325\nEkyeddiini kintu kikulu!!Nze nazalibwa ndi musiraamu naye kati nafuuka Free Christ!kubanga natunula eddiini gyeyava nga ne mu myeezi emitukuvu batta abantu ate nga enjiri gyebabuulira yonna ya bukyayi bwereere! bwoddako eno Mu New Born Christians nabo kyekimu! bano mbu ba Pastors amakanisa gaabwe gonna ga Bukuusa!\nKyennazuula kiri nti okukkiriza mu Katonda kiyamba buli omu!!\nJuly 6, 2009 at 3:55 pm #24327\nJuly 6, 2009 at 8:22 pm #24328\nWamma ..mwami Busagwa oyogedde ekyo ekituffu.…\nFfenna koobe ki.., Katonda yomu..\nNebwosaala mu muzikiti…oba okusaba mu Kkanissa, oba mu Klezia, Katonda yomu…Allelua…….\nJuly 7, 2009 at 6:14 pm #24340\nKatonda is a spirit. Ne Lubaale naye spirit. Kiri eri buli omu okwesalirawo spirit ki janagoberera the spirit Katonda, oba the spirit lubaale oba e jembe Nambaga. The decision is yours, no matter whether you live in Buganda or in India or anywhere in the world. But here are some guidelines from the spirit Katonda. These guidelines apply to you and me:\nDeuteronomy 30:15-20 reads:\n15 See, I set before you today life and prosperity, death and destruction. 16 For I command you today to love the LORD your God (the spirit Katonda), to walk in his ways, and to keep his commands, decrees and laws; then you will live and increase, and the LORD your God will bless you in the land you are entering to possess.\n17 But if your heart turns away and you are not obedient, and if you are drawn away to bow down to other gods and worship them (e.g. e Jembe Nambaga oba the spirit Lubaale), 18 I declare to you this day that you will certainly be destroyed. You will not live long in the land you are crossing the Jordan to enter and possess.\nJuly 12, 2009 at 10:03 am #24401\nLubaale Wanga yalagulanga ku lutabaalo\nLUBAALE Wanga yabeeranga Buvvu e Ssese. Yali mwana wa Bukulu, Bukulu yajja ne Kintu. Luboobi ye yabeeranga kabona wa Lubaale oyo era nga y’alongoosa ekiggwa kye. Naye Lubaale oyo ye yaleetereza abakoonyi b’emiggo.\nOlwatuuka nga Lubaale Wanga akwata Kasoma eyeddira Olugave, oyo yali ng’amaze okusanga Kabaka Mutebi. Naye Kabaka oyo bwe yakyawa abataka abeekitiibwa abaali baagala okumwenkanya ekitiibwa; Mande ne Kabembe Owenkima ne Kajubi e Bujubi Owenseenene, bwe yali ng’ayagala okubaggyako ekitiibwa ekyo, yatuma musajja we Kalali nti, ‘Genda olagulwe ku Lubaale Wanga eyakwata kitaawo tulabe ng’ebigambo ebyo bwe binaabeera. Awo Kalali n’agenda alagulwa.\nBwe yalagulwa Lubaale Wanga n’amugamba nti, “Ddira emiggo emiwanvu osibeko ensimbi n’endege. Bw’omala ng’okung’aanya abaana abato ab’obulenzi ng’obawa emiggo egyo obasibe essanja mu bulago bwabwe, Mande ne Kajubi olibawangula.”\nKalali ng’akola bw’atyo n’agenda okulwanyisa Mande era yamulwanyisanga bw’ati; Abalenzi abo be yawanga emiggo, emiggo egyo gye baalagangayo eri olutalo era teyalwa n’amuwangula. Bwe yamala okuwangula oyo ng’alumba Kajubi n’alwana naye n’amuwangula.\nKalali bwe yamala okuwangula abataka abo ng’asaba Kabaka ekyalo Nsaggu ekiri mu Busiro n’assaamu abalenzi be yawangula nabo olutalo ne bafuukira ddala basajja ba Kabaka.\nBaakoonanga emiggo egyo ennaku zonna nga bwe bayimba era buli gye baayagalanga okugenda nga gye bagenda. Olw’ekitiibwa ekyabaweebwanga, buli we baakoonanga nga babawa ensimbi emu oba bbiri. Naye bwe zaayala, nga babawa mwenda mwenda. Naye eyagaananga okubawa ensimbi nga bamukolimira.\nWabula oluvannyuma ku mulembe gwa Ssekabaka Mukaabya abantu bwe baategeera obulimba bwabwe, bwe baakoonanga emiggo nga bannanyini nnyumba basirika busirisi awatali kubawa nsimbi kubanga baali bakitegedde nti bye bakolima tewali kye bikola okuggyako okunoonya okufuna kwokka.\nEra bwe baalabanga abakoonyi b’emiggo bagenze, nga basena amazzi ne bafuka mu kifo we bakoonye emiggo, nga bwe balaamiriza nti, ‘Ekibi tumaze okukinaaza mu maaso gaffe.’ Bwe batyo bwe baadibya omulimu gw’okukoona emiggo.\nWandiika ng’onnyonnyola ensinza y’Abaganda ennansi.\nPublished on: Saturday, 11th July, 2009\nJanuary 28, 2010 at 8:09 pm #25926\nMu kutegeera okwange okumpimpi, Lubaale kitegeeza omuntu oyo yenna eyabanga ayize ebyama by’Obutonzi n’abikugukamu era nga afunye amagezi ag’obumanyi n’amaanyi agalinnya mu bbanga ly’Olubaale (cosmos) lwonna era ng’asobola okuggyayo amagezi agamusobozesa okweyamba yekka n’okuyamba abantu abalala nga bwe yabanga asobodde. Oyo yenna eyasobolanga okulinnya mu Maanyi g’Olubaale n’afuuka Omulubaale (Cosmic Being) oba Omumbaale -ekitegeeza oyo awangudde amaanyi ag’embaalebaale (cosmoses) ezitali zimu, bwe yabanga avuddewo ku nsi nga omubiri takyaguddamu, abantu ne bamuyita Lubaale kubanga yabanga awangudde amaanyi g’Olubaale lwonna.\nBwe yabangawo nga mulamu, teyasamirirwanga wabula nga buli ayeetaaga okuyambibwa mu ngeri yonna agendayo n’amwebuzaako n’amuwabula. Bwe yabanga agenze obutadda mu bbala lya mubiri ogwo, abantu ne batandika okumusamiranga oba okumusabanga bye baagala abakolere era bwe baabifunanga ne babiyita ebyewuunyo. Awo wewaava okusamira ekyo kya bayita Lubaale. Mu ngeri eyo, Omulubaale oba Omumbaale yabangawo nga muntu alabika n’amaaso kyokka nga si muntu-buntu kubanga yabanga afunye Amaanyi ag’Obutonzi, kati abantu kye tuyita Obutuukirivu era nga kyategeezanga oyo ayingidde mu bumu n’Amaanyi agayitibwa Mukama-Katonda.\nOmulubaale oba Omumbaale oyo ayingidde mu bumu bw’Olubaale luno n’embaalabaale endala wonna mu Butonzi, yabanga n’Amaanyi ag’Obutonzi era yabanga amaze okujjula bugule ebitone ebitukuvu eby’Obwakatonda. Teyayitibwanga muntu wabula yayitibwanga amannya agaayolekanga ekitiibwa kye eky’Obutonzi, okugeza nga gano: 1. Ssebikuuno, kubanga obulamu bwabanga bwa bikuuno (byewuunyo) 2. Sseruggulamiryango, kubanga yalina obuyinza bwa Mukama okuggulirawo abalala emiryango gy’eggulu n’abatwala eri Mukama ate nga bakyali balamu mu nsi, bw’atyo n’abafuula Abatuukiridde (perfected Beings). 3. Sseggululigambawanjubataganaana, kubanga yabanga afunye obuyinza obw’obwakatonda nga ne Wajuba tasobola kugaana kigambo kye. Ekitegeeza nti yalina obuyinza obwobwakatonda.\nAbo bonna abaabanga batendekeddwa mu Maanyi g’Olubaale (Cosmic Consciousness) ag’Obumanyi, baakolanga nnyo nabo nga bagenderera okutuuka ku ddaala lye limu ery’okuwangula Amaanyi g’Obutonzi babeere bumu nago ku nsi ne mu ggulu ate nga bakyaliwo balamu ku nsi. Kino kyamanyibwanga okuba nti ky’ekigendererwa ekiweesa emyoyo ebbala ery’obwomuntu.\nAmagezi ag’Obumanyi buno tegaali wano wokka mu Buganda naye gaali gaabuna wonna mu Africa ne mu mawanga amalala ebweeru w’Africa kubanga ge gaala amagezi gennyini ag’Obutukuvu agatondebwa mu buli mwoyo oguzaalibwa ku nsi ng’omuntu. Mu baganda baffe Abanyankore Omuntu oyo yenna eyabanga awangudde amaanyi ag’Olubaale, yayitibwanga Rubambansi (Cosmic Being). Naye Abalubaale abalamu oba ba Rubambansi abalamu bwe baabulawo mu nsi ng’abantu bamaze okukola ebya vvulube, agamu ku mannya g’Abambaale bano ne gasigalawo mu Bwakabaka ne gayitibwanga Bakabaka kubanga mu mirembe egy’edda ensi bwe yali ekyalimu Abambaale Abannamaddala, Bakabaka bo bennyini babeeranga Bambaale oba ba Rubambansi nga bamanyi ebyama bino era babeeranga bantu batuukirivu. Mu Bungereza baayitibwanga God-Kings. Mu Nigeria baayitibwanga ba Orishas. Ebyembi bino byonna byagenda byonoonebwa olw’okubulwako abantu abakugu abamanyi ebyama bino. Abazungu bwe bajja mu Africa ne basanga abantu abaali bategeerako akatono ku byama bino baakola kinene nnyo okuzikiririza ddala biggwewo. Sso ate nga nabo, eddiini ze baatuleetera nazo zigenze ziva ku mulamwa gwennyini omutuufu olw’okubulwako Bassebikuuno, Abambaale abamanyi ebyama bino. Anti eddiini zonna eziriwo ku nsi nazo zisamira busamizi tezigoberera Balubaale oba Abanunuzi abalamu abalabika n’amaaso. Kye tuyita okusoma missa oba okusinza mu masinzizo gaffe wonna mu mawanga tekirina nnyo njawulu nekyo abaganda abaliwo kati kye bayita okusamira. Okusamira kitegeeza okukoowoola Omulubaale oba Omutuukirivu, Omulokozi oba Omununuzi atakyaliwo ku nsi mu bbala ery’omubiri guno.\nTeba nkadde tunaanyuma olulala.\nJanuary 28, 2010 at 9:24 pm #25927\nMukulu Ntanzi twesimye nnyo okutwegattako mulukiiko lwaffe luno, era ebigambo byo mbyoose buliro ,wabula kyembuuza nti abantu abo bomenye bwebaba bakyaali kunsi olwo tubefananyirizeeko nga bwolaba abatukuvu, nga bo abeeru bwebatwaala abantu baabwe abakolanga ebyamagero , era bwotambula munsi nga Greece osanga nabamu nga tebabaziika nga baabakaza nebabaleka mu makesi gaabwe nebabazimbira Amakanisa nga olunaku lwe bwelutuuka , kati nga bwowulira nti olunaku lwa nyina wa Yesu Mary nga bantu bagenda mu Makanisa webamuzimbira ekijjukizo kye nga basabira yo esaala zaabwe nebintu byebaba bagadde abasabire era nga bangi bawa obujulizi nti bitukirira\nJanuary 29, 2010 at 2:44 pm #25930\nMukulu Ntanzi webale Kubeerawo kubanga onzijjukizza erinya lya Jjajjaange Sseggululigamba era ntegedde lwaaki balimuyita..Yali mumanyi ate owegonjebwa eri buli Kitonde nga nensiri nebwemuluma\nnagitta agoba ngobe!!Ebintu byoyogeddeko bituufu Bina ku Bina era Mu mawanga nga Mali,Senegal ne Gambia waliyo bebayita ba Griots..abamanyi ebyafaayo bye nsi zaabwe!Tojjanga okwo!!\nJanuary 29, 2010 at 8:44 pm #25933\nSsebo Bbalaafu Safaaya ne Busagwa Muliro mbakulisa nnyo nnyini ddala era mwebale okunnamusa okubeegattako naddala mu nsonga gye nneekakasa ey’Obuwangwa bwa Bajjajjaffe Bakalimagezi Abasengejje abaalingawo edda mu mirembe egyayita, ekibuga kati kye tumanyi nga Entebbe bwe kyali kiyitibwa Entembe mu budde ennyanja Nnalubaale bwe yali tennabeerawo nga awo w’eri we wali ekibuga ekyo ekyayitibwanga Entembe. Ekyama ekyo kyatubikkulirwa Omwami ayitibwa Bambi Baaba Omutuukirivu Omulamu bwe nnasomako mu biwandiiko bye ebitali bimu, naddala mu katabo Ejjoba ly’Enjuba akaafuluma eyo mu myaka gya 1980 nga gyakatandika.\nEkyo Ssebo Mwami Bbalaafu Safaaya ky’ogamba ekyakolebwa baganda baffe Abagereeki okukuuma emibiri gy’Abantu abaalinga ab’enjawulo mu bikolwa byabwe eby’Obutukuvu oba mu buweereza bwabwe, ne babakoleranga ebijjukizo kituufu bina ku bina. Mu nkola eyo ne Ekeleziya Katolika mwe yajja okukoleranga Abatuukirivu baayo ebijjukizo. Enkola eno wano mu Buganda yaliwo edda ennyo era yasigalira mu Bwakabaka si mu Buganda mwokka naye n’e Bunyoro, ne mu Bwakabaka bwa Bajjajjaffe ab’e Misiri, gye baalimanga emisiri gy’emmere eyaliisanga abantu, eddunga Sahara bwe lyali terinnabaawo, ensi ng’ekyalimu abantu Abatuukirivu. Emibiri gya Bakabaka bwe bamala okukisa omukono mu ngabo, giziragibwa ne giterekebwa nga bagifudde egy’enziriga era ne bagizimbira amayumba mwe gikuumirwa. Na buli kati emibiri egy’enziriga weegiri mu Buganda mu bitundu ebitali bimu buli awali amasiro ga Bassekabaka.\nMpozzi ku mulembe gwaffe guno, aba Sserulanda e Sseesamirembe mu Rakai be bagezezzaako okuttukiza enkola eyo wadde ng’abantu abamu tebakitegeera era bakyogerera amafuukuule sso nga kirina ensonga enkulu ennyo egenda okuyamba okukuuma ebyafaayo by’Eggwanga lino mu maaso eyo ensi gy’egenda.\nKikulu nnyo naddala mu ffe abantu abategeera obukulu bw’obuwangwa okukuuma emibiri gy’Abantu abatukuvu naddala abo abaabanga batuuse ku madaala aga waggulu ng’Okubeera Omulubaale oba Omumbaale (Cosmic Being). Oli bwe yabanga ate atuuse ku ddala ery’Obumbaale Obusiige (Cosmic Christ) yabanga agenze wala sso ng’eriyo amadaala amalala aga waggulu ennyo ate n’okusinga eryo; agaamanyibwanga edda mu Buganda ne mu mawanga amalala wonna mu Africa eya Bakaddugala.\nMu kunoonyereza kwe tugende tukola mu Nnono z’Obuwangwa bwaffe Abaddugavu tukisanze nga ebyo ebyogerwa nti byatandikibwa Bagereeki (Greeks) oba Abarooma n’Abayindi ddala byonna leka bibeere ebya Falaawo b’e Misiri (Egypt) byonna byatandikirwa wano mu nsi zino ezeetoolodde Ennyanja Lweru oba Nnalubaale (Victoria). Wano we byaggibwa ne bitwalibwa era ne bisaasaanira amawanga amalala. Eky’okulabirako, Bajjajjaffe ab’e Misiri baagamba nti baasibuka mu kitundu ekyetoolodde Olusozi Rwenjura (Rwenzori), ekitegeeza nti baava wano mu Uganda.\nBw’ononyereza ebigambo ebitali bimu eby’oluyindi osanga nga bifaanana ebigamba bya wano: okugeza nga bino Guru (Ggulu), Wahiguru (Owawaggulu), Moksha (Mukasa) eyayigiriza abantu ekyama kati ekiyitibwa Hatha Yoga, oba okusika n’okussa omukka mu ngeri y’okwogoloza omubiri;, Karma (Kaluma- nywera), Yogi (Mwogi), Hanji (Wanji) era nga ddala bayitaba hanji nga ffe bwe tuyitaba nti wanji! n’ebirala bingi.\nAbayonaani (Greeks)okugenda okuwandiika ekigambo “Muntu Weemanye – Man Know Thyself) baakiggya Misiri (Egypt) gye kyawandiikibwanga ku Matendekero Ageebikusike (Mystery Schools) sso nga wano ewaffe mu Buganda kyayogerwanaga mu ngeri nkusikire ddala nnyo, nti “Ekiri mu Ttu” kimanyibwa nnyinikyo! Atayize kyama kya kweyingira munda mu mubirigwe, lwe lubirirwe, ne yeeyambula omubiri guno ng’ategeera ky’akola ate nga tafudde bufi, tasobola kutuuka kwezuula y’Ani ate ateezudde nga Yezu bwe yeezuula, tasobola kuyingira mu Bwakabaka bwa Katonda.\nTaba nkadde, tuwaye olulala.


BAMBI! Wuuno omusomesa yeewunyisizza Poliisi, ayogedde lwaki yatta mukyala we, omusawo wa IHK, abakyala mweddeko – The Bridge Uganda\nBAMBI! Wuuno omusomesa yeewunyisizza Poliisi, ayogedde lwaki yatta mukyala we, omusawo wa IHK, abakyala mweddeko\nKyaddaki Ssemaka Simon Shimanya eyakwattibwa ku by’okutta mukyala we Violet Kakai eyali omusawo ku IHK abotodde ebyama lwaki yatta mukyala we.\nOmukyala Kakai myaka 32 yattibwa nga 1 omwezi guno Ogwomunaana ku kyalo Bbumbu –Kiteezi mu disitulikiti y’e Wakiso nga baamukuba embazzi ku mutwe n’okumutematema era abatuuze webatuukira okutaasa, ng’omulambo guli mu kitaba kya musaayi.\nOmusajja Shimanya myaka 40 nga musomesa, yakwatibwa mu disitulikiti y’e Isingiro nga 12 omwezi guno Ogwomunaana ku misango gy’okutta mukyala we.\nEnkya ya leero ng’ali ku mpingu, Shimanya bakedde kumuzaayo mu kifo weyakubira mukyala we embazzi, gw’eyali yakazaalamu abaana basatu (3).\nMu bigambo bye, agambye nti omukyala yali asukkiridde obwenzi ng’alina omusajja omulala Robert Sebuufu.\nMungeri y’emu agambye nti ku lunnaku lwatta mukyala we, omukyala yakomawo ng’ali ne Sebuufu mu kamotoka akatono era ng’omusajja, yafuna obusungu nakwata embazzi okulumba okutta Sebuufu olw’okusigula mukyala we, wabula omukyala yateekayo omutwe mu ngeri y’okutaasa omusajja, naamutema.\nShimanya agamba nti mukyala we kati omugenzi, yali mu ntekateeka okutunda ettaka okutudde ennyumba ye ne Sebuufu, nga nakyo, kyayongera okumuggya mu mbeera.\nWabula amyuka omwogezi wa Poliisi mu Kampala n’emirirwano Luke Owoyesigyire agambye nti Sebuufu agambibwa okusigula omukyala kati omugenzi, mutuuze we Mpererwe era yakwattibwa dda ali ku Poliisi y’e Kasangati.\nOwoyesigyire agamba nti Shimanya agamba nti Sebuufu ye musajja gwe yali agenda okutta, ate ku Poliisi Sebuufu yategeeza nti omugenzi yali mukwano gwe kyokka ku lunnaku lw’attibwa yali makaage wabula Poliisi eyongedde amaanyi mu kunoonyereza.\nAte abatuuze be Bbumbu bagamba nti omusajja yali yafuna siriimu olw’obwenzi, omukyala naamusaba okwawukana nga tasobola kuddamu kwegatta naye nga kiteeberezebwa y’emu ku nsonga lwaki yatta mukyala we olw’obusuungu n’ebubba.


Bukedde Online - Abasimattuse akabenje Museveni abayiyeemu obukadde 3 buli omu: Bacamuse\nAbazadde muwerekera abaana bammwe ku masom...\nAVUNAANYIZIBWA ku byensimbi mu maka g’Obwapulezidenti, Lucy Nakyobe awadde aba famire z’abaasimattuse akabenje akaagudde e Nanda mu disitulikiti y’e Kiryandongo obukadde busatu buli omu.\nAmongi ne looya we Nsekanabo mu kakiiko. Nakyobe ng’akwasa Majid Kintu obukadde busatu.\nYabadde atuukiriza ekisuubizo kya Pulezidenti eky’okuyamba abaalumiziddwa nga babawa ssente ez’okubajjanjaba n’abaafiiriddwa ez’okubayamba mu kuziika.\nAbantu 22 be baafiridde mu kabenje n’abalala ne balumizibwa nga bajjanjabirwa mu ddwaaliro e Mulago ne Nsambya.\nNakyobe ssente zino yazikwasizza abalwadde bennyini ku bitanda byabwe ng’obwedda buli afuna ssente bamuwa olupapula kwawandiika okukakasa nti azifunye.\nAbalwadde bataano abajanjabirwa e Mulago be baasoose okuweebwa ssente nga kuliko, Majid Kintu eyamenyese okugulu, David Mutebi alumizibwa mu mbirizi, Ruth Martha Nabisuubi, Simon Ojok ne Abudu Ssempijja.\nJoel Wasswa eyasangiddwa nga yakasiibulwa ne basuubiza naye okumuwa ezize. Nakyobe oluvannyuma yagenze mu ddwaaliro e Nsambya gye yasanze abalwadde musanvu nabo n’abawa ssente zaabwe n’asuubiza okunoonya aba famire z’abafudde nga buli omu waakufuna obukadde butaano.\nOmu ku balwadde ng'afuna ssente\nAbalwadde ssente zaabacamudde, Majid Kintu n’agamba nti aba famire ye amagezi gabadde gabeesibye nga banoonya ssente z’okuggula ekyuma eky’okumussaamu era nga zino bagenda kuzikozesa ng’entandikwa.\nAte eyaliko omubaka wa Kooki mu Palamenti, Maj. Erazimus Mugumya Magulumaali yagambye nti embeera amalwaliro g’omu byalo gye galimu yennyamizza ng’abantu abamu abaggwa ku kabenje basobola okufa olw’obutafuna bujjanjabi butuufu. Maj. Magulumaali yabadde mu kuziika muzzukulu we, Norman Mugumya Mulangwa, 10 eyafudde n’abantu abalala 21 e Kiryandongo.\nBazzukulu be, Nathan Mulangwa Magulumaali 8, Malcon Kabunga ne Muka mwana we, Jackline Apio Mulangwa baafunbye ebisago nga bajjanjabirwa mu ddwaaliro e Nsambya. Eyafudde mutabani wa Denis Mulangwa nga yaziikiddwa e Bulyakamu mu ggombolola y’e Lwanda e Kooki mu Rakai.\nYategezezza nti, bazzukulu be okuggwa ku kabenje, nnyaabwe Jackline Apio abadde yabatwala ewaabwe gye bamuzaala e Lira okuwummula nga baabadde bakomawo okutandika okusoma.\nMagulumaali yategeezezza nti, akabenje tosobola kukeewala wabula Gavumenti yandibadde efaayo okulongoosa amalwaliro agali ku nguudo ezigenda ewala ng’abantu abagendayo basobola okufuna obujjanjabi obutuufu.


Bukedde Online - Abataka batabuse ne batiisa okuzira okwetaba ku mikolo gya Buganda\nAbataka batabuse ne batiisa okuzira okwetaba ku mikolo gya Buganda\nOMUKUBIRIZA w’olukiiko lw’abataka ab’obusolya, Ying Waligo Nakirembeka aleetedde abataka baakulembera okwetemamu ne Mmengo ng’abamu bagamba nti asusse okuwanda omuliro ku mikolo gattako okuwakanya enteekateeka za Mmengo.\nBya Angel Lubowa ne Lillian Nalubega\nEmbeera eno ewalirizza ab’e Mmengo okutandika okumumma akazindaalo ku mikolo aleme kukubagana mpawa ne Katikkiro wa Buganda Ying J.B Walusimbi era kati emikolo egiwerako abadde taweebwa mukisa kwogera.\nKyokka kino kinyiizizza abamu ku bataka b’obusolya abamuwagira nga abagamba nti bamulanga bwereere kubanga byonna byayogera by’ebyo ddala ebiruma Buganda lwakuba abamu ku bakungu b’e Mmengo baagala okuzibiikiriza.\nAbawagira Nakirembeka batiisizza nabo okutandika okuzira emikolo gya Mmengo kubanga teyinza kulemesa mukubiriza waabwe kwogera ate nga y’entabiro y’ebika by’Abaganda ne Mmengo era abamu bategeezezza nti ng’entandikwa y’okuzira emikolo basazeewo butayimirira bwe babeera banjuddwa ku mikolo.\nBalaze emikolo kwagaaniddwa okwogera\nEgimu ku mikolo gye baamulemesezza okwogererako kuliko ogwasembayo nga Kabaka aggulawo ekizimbe kya Muganzirwazza. Abawagizi ba Nakirembeka bagamba nti yali ateekeddwa okwogera ku mukolo guno kyokka abateesiteesi baakola obukodyo n’atayogera.\nOmukolo omulala gwali gwa bya bulambuzi mu Buganda ekintu kye kimu kyakolebwa omutaka Nakirembeka n’ammibwa omukisa okwogera.\nKu mikolo gy’abavubuka e Masaka, Omutaka Nakirembeka yali yeetegese bulungi okubaako by’ayogera kyokka teyaweebwa mukisa guno.Abataka abataayagadde kwatuukiriza mannya gaabwe olw’okwewala okusika omuguwa ne be kikwatako baategeezezza nti okugaana omukubiriza waabwe okwogera kuba ku bayisaamu maaso ne balabula nti singa kino tekiikome baakuzira okwetaba ku mikolo Mmengo gy’etegeka kiryoke kimanyibwe nti banyiivu.\nWabula Abataka abamu abatakkiriziganya na Nakirembeka baawagidde eky’okumumma akazindaalo nti kubanga oluusi alina lw’ayogera nga munnabyabufuzi asaba akalulu ku kadaala. Baayongeddeko nti emirundi mingi Omutaka Nakirembeka avaayo n’alumba gavumenti ekisukkiridde oluusi n’atwaliramu n’abakulembeze b’e Mmengo gy’amalira nga tewali ategedde ky’alwanirira.\nKu mikolo gy’okukuza amatikkira ga Kabaka ag’omulundi ogw’e 19, Ying Nakirembeka bwe yakwata akazindaalo yayogera ebikankana n’asaba Mmengo okuzira ssente obuwumbi bubiri Katikkiro ze yali yaakafuna okuva mu gavumenti eya wakati ezaamukwasibwa pulezidenti Museveni kennyini.\nNakirembeka yategeeza nti bwe kibeera kisoboka tewali nsonga lwaki ssente zino ezitamanyiddwako kigendererwa Mmengo tezizzaayo nti kubanga zaali zisobola okugotaanya eby’okuzzaawo Amasiro kubanga gazimbibwa mu buwangwa nti si buli anaaleeta ssente nti yanakkirizibwa.\nKyokka Katikkiro bwe yakwata akazindaalo, yatangaaza ku ssente zino era n’ayanja ne pulogulaamu z’okuzaawo Amasiro nti tewali yali asobola kuziremesa kubanga ye, aziri mu mitambo mukugu mu by’okuzimba .\nKatikkiro era yawa amagezi nti buli alina kyateesa ku by’Amasiro kyandibadde kirungi okutuukirira akakiiko k’ekikugu Mmengo ke yasaawo ku Masiro okusinga okugawera ku buli mukolo.\nKatikkiro yategeeza Obuganda ku mukolo ogwo nti ssente ezaamuweebwa ne Kabaka yali azitegeezeddwaako mu butongole.\nMinisita w’ebyamawulire ayogedde\nKyokka minisita wa Kabaka ow’ebyamawulire Charles Peter Mayiga yategeezezza nti kisoboka okuba ng’okutya kw’abataka ab’obusolya we kuli, nti naye kusaanye kuveewo kubanga buli lwe kyetaagisa Nakirembeka ayogera.\nYannyonnyodde nti Mmengo erina emikolo mingi ng’egimu gya bya nnono n’obuwangwa era ku gino tebayinza kulemesa Nakirembeka kwogera nti wabula wabeerawo egimu nga tegigwa mu layini ye.\nWabula yagasseeko nti tekiri ku Nakirembeka yekka, wabula ku bakungu ba Kabaka bonna era buli omu ebiseera ebisinga ayogera kw’ebyo ebiri mu layini ye.\nWaliwo ba minisita ba Kabaka abalala basatu abaasabye obutabatuukiriza mannya olw’okukuuma obumu nabo abategeezezza nti waliwo Nakirembeka lw’ayitawo naddala n’abeera ng’ow’ebyobufuzi kyokka ng’ate ateekeddwa kuba wa bya buwangwa.


Bukedde Online - Mmengo ereeta ekitongole ekirondoola empeereza y'amasaza\nPoliisi ekutte omukyala agambibwa okusasaanya ebicupuli mu Kampala.\nKeeki Kabaka gy'anaagabula ku mazaalibwa g...\nMINISITULE ya gavumenti ez’ebitundu e Mmengo yaakubangawo ekitongole ekirondoola enkola n’enzirukanya y’emirimu mu masaza n’ekigendererwa ky’okutumbula enkulaakulana mu bitundu bino.\nMinisita Omubeezi owa gavumenti ez’ebitundu e Mmengo, Joseph Kawuki yategeezezza nti ekirowoozo kino bazze bakifuna okuva mu bantu ab’enjawulo okuli n’akakiiko akakola okunoonyereza ku nkola y’emirimu mu masaza.\nKawuki yagambye nti “ Ekitongole ekinaalondoola emirimu mu masaza kyakubeeramu bakamisona kyokka ne Baminisita mu minisitule eno bajja kutuukanga ku masaza n’amagombolola okulaba bwe gatambuzibwa.”\nEbisuubirwa okuva mu nkola eno kwe kulaba ng’Abaami ku mitendera gyonna batuukiriza obuvunaanyizibwa bwabwe obwabalondesa.\nObwakabaka bumaliridde okulaba ng’enkulaakulana eva wansi ku byalo okutuukira ddala waggulu, okulung’amya abaami ku biki bye basaanye okukola wamu n’okufunira obukulembeze buno ebikozesebwa mu ofiisi.\nAmasaza gano gatuunuuliddwa okuba nnamuziga y’ebyenfuna by’Obwakabaka kwe bitambulira n’okukomya omuze gw’okulindirira Mmengo okuyamba amasaza.\nMu kiseera kino, Mmengo erina enkola y’amagombolola okukiika e Bulange okugula satifikeeti ez’ekikungo ng’eyitibwa ‘Luwalo lwaffe.’\nEnsimbi eggombolola lye zikung’aanya kwakuggyibwangako ebitundu 25 ku 100 biddeyo ku magombolola bikole enkulaakulana era ensimbi ezireetebwa eggombolola, ziraga obujjumbize n’obukozi bw’abakulembera eggombolola eyo.\nKYAGGWE ANYWA AKENDO MU MASAZA AMALALA\nMu kaweefube w’okutumbula enzirukanya y’emirimu mu masaza, Minisitule eno yateekawo empaka wakati mu masaza okulaba essaza erisinga okussa mu nkola, enkola z’Obwakabaka era mu January 2015, akakiiko akaakola omulimu gw’okusala empaka zino kangozebwa ne kawaayo lipoota yaakyo mu March 2015 nga Kyaggwe ly’essaza eryakira amalala.\nEBYASOBOZESA KYAGGWE OKUWANGULA\nEssaza lino lirina Pulojekiti ez’enjawulo omuli ey’obulambuzi okuli ebiyiriro bya Ssezzibwa, Olusozi Ddindo, Olubiri lwa Kintu e Manjira nga wano we yatuukira ng’ava e Abisiniya, Olusozi Nammengo- Kyampisi, ewa Ham Mukasa n’ebirala. Ekyuma ekifulumya empapula, Olusuku, emmwaanyi, amasomero, ekibira kya kalitunsi, ekitta vvu ( bbanka), awayigirizibwa ebyuma bikalimagezi ate n’embuga nnyonjo.\nEkimu ku bintu ebyatunuulirwa kwe kubeera nti enkiiko z’essaza zituula era kyazuulwa nga Kyaggwe etuuza enkiiko, ekisenge omutesezebwamu kiyonjo ddala, embuga ennyirira era bagitaddeko ekifo omuva ensimbi ate balina enteekateeka y’enkulaakulana ey’emyaka etaano.\nMu ngeri y’emu, ebitongole ebisinga obungi bikola, abakiise mwebali ate enkolagana n’ebitongole ebirala weeri ng’eno ye yolekera ku nkozesa y’ettaka ly’amagombolola ennungi.\nEmbuga y’essaza lino esangibwa mu Ggulu- Mukono ng’eno yettanirwa nnyo abantu era ebaganyudde naddala abo abeetaaga okusomesa abayizi ng’essaza libafunira sikaala.\nAmagombolola nago gatereddwaamu Pulojekiti ez’enjawulo okugeza e Nakisunga wagenda kuzimbibwawo ekisaawe ky’essaza ekisuubirwa okuwemmenta obukadde 500 nga kiwomeddwaamu omutwe Omubaka Rev. Peter Bakaluba Mukasa nga wano Kyaggwe w’ekyaliza emipiira gy’amasaza.\nKyokka akakiiko akaakola okunoonyereza kuno nga kakulemberwa Male Busuulwa kaawa essaza lino amagezi okukola kw’ebyo ebibula mu lukiiko olutesezebwamu wamu n’okunyweza engabana y’obuyinza mu baami abasatu abatwala essaza lino okuli Ssekiboobo Alex Benjamin Kigongo Kikonyogo n’abamyuka be.\nl Kasaba minisitule ya gavumenti ez’ebitundu okuyamba abakulembeze bano ng’ebabangula mu misomo egy’enjawulo.\nl Enkola ey’okulondoola ebintu eby’enjawulo ebikolebwa mu masaza n’okusala empaka okukolebwa buli myezi mukaaga.\nl Wassibwewo entegeka endala ez’okuvuganya mu masaza okugeza abavubuka, obuyonjo, ebibiina ebitali bimu era nga gye buvuddeko Katikkiro Charles Peter Mayiga yakakasa nti omwaka ogujja okuvuganya mu kulima emmere mu masaza kugenda kutandikibwa.\nl Ng’akakiiko bwe kalondola amasaza, enkola y’emu esaanye okusibwa wansi ne mu magombolola wamu n’okusaba amasaza gakyaliraganenga okusobola okuyigira ku malala.\nENSENGEKA Y’AMASAZA NGA BWE GAKOLA EMIRIMU\nKyaggwe, Kyaddondo,Ssingo, Mawokota, Bugerere, Buweekula, Mawogola, Gomba, Kabula,Busujju, Butambala, Buddu, Busiro, Kkooki, Buluuli, Ssese, Buvuma, Bulemeezi.\nMmengo ereeta ekitongole ekirondoola empeereza y’amasaza\nOmusumba Jjumba asiibuddwa mu ddwaaliro


Bukedde Online - Enkalu zeyongedde mu mpaka z'obubina\nAsazeeko mukazi we obulago n'amabeere ng'a...\nBaanabawala nga balaga endoddo z’obubina.\nENKALU zaabadde mu kusunsula abaneetaba mu mpaka z'aboobubina omu ku bawala abaasuuliddwa bwe yeesimbye mu maaso g'omutegesi n'amubuuza amulage we yakyama oba si kyo amuzze ku lukalala.\nAbategesi baasomye abaayiseemu okuvuganya mu z'akamalirizo kyokka ono bw'ataawulidde linnya lye, eby'okuyimirira ng'abavuganya bwe bakola nga bataddeko akamwenyumwenyu yabitadde ku bbali n'assaako feesi ebanja n'alumba omutegesi. Olwamutuuseeko n'akwata mu mbinabina n'amubuuza nti; ‘Mwayita ba bubina, kati kino kiki, lwaki temunnonze?'\nOmutegesi yamuwooyezzawooyezza ye nga tayagala kumanya okutuusa abasazi b'empaka lwe bannyonnyodde ebikulu bye bagoberera omuli n'okuddamu ebibuuzo nga totamattama mu Lungereza n'ebirala kubanga anaawangula empaka takoma ku kufuna mmotoka wabula agenda Lagos ekya Nigeria mu August w'omwaka guno awali okuvuganya mu mpaka za Miss Curvy Afrika ez'akaasammeeme.\nMu kusooka, abaavuganyizza baabadde 38 wabula okusunsula bwe kwatandise, abawala 18 baabuzeewo nga tebasiibudde bwe baazudde nti abategesi tebafa ku bya bubina bwokka wabula n'ebigenda mu maaso mu nsi ate ekyabamaze enviiri ku mitwe nga babuuza mu Lungereza!\nAbawala abaasigaddewo 20 nga bangi baabadde bayizi mu yunivasite ez'enjawulo, baatandise okuvuganya mu kusunsula okw'omulundi ogwokubiri okufunamu abaneetaba mu z'akamalirizo ezigenda okubeera ku Imperial Royal hotel nga April 26, 2019.\nBaabadde ku bbaala ya Ambience e Bukesa ku Lwomukaaga, Annie Mungoma eyatandikawo eby'empaka za Miss Curvy Uganda gye yasabidde abawala okumanya omulamwa gw'empaka nti za kuzzaamu abakyala abanene ab'obubina amaanyi nti nabo bantu ng'abalala era kye bali bakiwuliriremu emirembe\nEyayanjuddwa ewa Kirumira avuddeyo nâ€™ebijjuza enju\nTunuulira embaga ey'akawumbi\nMuka Wasajja, Omuzaana Nankya afunye omulimu


Bukedde Online - Elwelu, aduumira amagye g'oku ttaka alumbye aba People Power\nOmuliro gusaanyizzaawo bya bukadde mu Kisenyi...\nJjajja afutizza omusomesa eyakubye muzzukulu...\nAdded 14th October 2019\nADUUMIRA amagye ga UPDF ag’okuttaka, Maj. Gen. Peter Elwelu alumbye bannakisinde ky’ebyobufuzi ekya People Power n’agamba nti okwambala obukoofiira obumyufu n’okwekalakaasa tebiyinza kubatwala mu buyinza nga bwe balowooza.\nElwelu yagambye nti bano balimbiddwalimbiddwa ne beerabira nti obukulembeze bwa Pulezidenti Yoweri Museveni buliko Katonda y’ensonga lwaki yakola ekyafaayo ng’alina emmundu 27 zokka n’agenda mu nsiko okulwana era oluvannyuma lw’emyaka etaano gyokka n’asobola okukwata obuyinza.\nOno yabadde abuulira mu kusaba kw’okwebaza ku kkanisa ya Christian Covenant Ministries esangibwa e Namiryango mu divizoni y’e Goma mu munisipaali y’e Mukono ku Ssande. Ng’alinnya ku kituuti, Elwelu yasoose kuggyamu ngatto n’azireka we yabadde atudde n’agendera mu sitookisi ng’agamba nti akatuuti kifo kitukuvu ekisaanidde okuweebwa ekitiibwa wadde ng’abasumba b’ennaku zino bakaweebuula.\nWakati mu kubuulira enjiri, yalumbye ab’ekisinde kya People Power abakulemberwa omubaka wa palamenti owa Kyaddondo East, Robert Kyagulanyi Ssentamu (Bobi Wine) n’abagamba nti bave mu kwekubagiza bakole n’okwekwasa Katonda, bw’anaabawa omukisa baakufuna obuyinza bwe bayaayaanira sso si kumalira budde mu kwambala bukoofiira bumyufu obutalina gye buyinza kubalaza.\nYagambye nti ne bwe banaakwata emmundu okugenda balwane nga Katonda tali ku lwabwe tebalina kye bayinza kukola ku gavumenti ya NRM.\nKu bavubuka abasusse okukaaba ebbula ly’emirimu, Elwelu yabaviiridde mu buntu n’agamba nti bano obwassemugayaavu bwe bubaleetedde akabasa nga beerabidde nti Katonda yabalagira okukola basobole okufuna ekyokulya okuva mu ntuuyo zaabwe.\nWabula era Elwelu yalumbye n’abasumba ennaku zino be yagambye nti bayitiridde amalala, obuluvu, obulyake n’okweyagaliza bokka ne bokka bye yagambye nti biyitiridde okubasuula mu ntata.\nYe omusumba Kharim Kitunzi ow’ekkanisa eno yasabye abantu okulabira ku Gen. Elwelu okusalawo okuteeka ku bbali ebitiibwa bye eby’amagye ne yekkakkanya okutuuka okulinnya ku katuuti abuulire enjiri nga n’okwesigama yeesigama ku Bayibuli.\nYategeezezza nti olw’okumanya Katonda okutuuse ne mu baamagye, eggwanga Uganda terigenda kuddamu kubeeramu kuyiwa musaayi.\nMaj. Gen. Peter Elwelu,\nOmuwala afiiridde mu ssaluuni omulala n’atwalibwa mu ddwaliro ng’ataawa\nUPDF enywezezza eby’okwerinda ku nnyanja Nalubaale\nAbajaasi 247 bannyuse eggye lya UPDF


Lt. Gutti yalina okusalirawo Kitatta ku by'okumuta - Watchdog Uganda\nEBYA Omuyima w’ekiwayi kya Boda Boda 2010 Abdallah Kitatta bikyali bibi, oluvanyuma lw’oludda oluwaabi mu misango gy’avunanibwa mu kkooti y’amaggye egy’ekuusa ku kusangibwa n’ebikozesebwa bya maggye mu bukyamu, ate okuwandiikira Ssentebe wa Kkooti Lt.Gen Andrew Gutti nga bamusaba agaane okusaba kw’okweyimirira kwe yali asabye.\nKinajjukirwa nti ba Puliida ba Kitatta baali bazeemu okusaba kkooti omulundi ogw’okubiri, nga baagala omuntu waabwe awoze nga ava bweru.\nOludda oluwaabi nga lukulemberwa Capt, Samuel Masereje olw’aleero lutaddeyo okusaba kwabwe nga bagamba nti nga bwe kyali luli. basaba nti bwe kilina okuba kubanga Kitatta yalemwa okubamatiza nti yali mulwadde muyi eyali tasobola kujjanjabirwa mu ddwaliro ly’amaggye e Makindye.\nMasereje ategezezza nti nga bwe bategeeza omulamuzi ku mulundi guli nti Kitatta yali w’akufuuka omuziziko mu kunonyereza kubanga muntu wamaanyi nnyo mu ggwanga kuba ye Ssentebe w’ekibiina ekiri mu buyinza mu adaivision ye Lubaga mu Kampala.\nOlwaleero omujaasi we kitongole ekikessi Major David Agaba nga ono yabadde omujulizi ow’okusatu era nga yeyadduumira ekikwekweto mwe bayoolera Kitatta, amalirizza okuwaayo obujulizi bwe mwategerezza nti ddala kituufu bwe baali bakwata Kitatta bamusanga n’ebissi omwali ne Mmundu ekika kya pisitol eyali eya zaabu.\nWabula Ssentebe Gutti awadde nti nga 6/12/2018 lwagenda okwetegereza oba Kitatta ateebwa oba nedda.\nKitatta yakwatibwa ku ntandkwa y’omwaka guno wamu ne banne 12 abali e Luzira nga ye akuumirwa mu nkambi ya maggye e Makindye.


AUDIO! Ebya munnamateeka Male Mabirizi sibirungi, Gavumenti evuddeyo okumulemesa okufukamiza omusajja olw’obulimba – The Bridge Uganda\nMunnamateeka Male Mabirizi asimbidde ekkuli ekya Gavumenti okwedizza omusango gwe, gwe yatwala mu kkooti ng’avunaana omubaka we Kyadondo East era Pulezidenti w’ekibiina ki NUP Robert Kyagulanyi Ssentamu (Bobi Wine) ogw’okulimba emyaka.\nMabiriza agamba nti afunye okutegeezebwa mu kkooti ya Buganda Road, nga Ssaabawaabi wa Gavumenti, bwe yasabye okwedizza omusango gwe.\nWabula agamba nti Kyagulanyi Ssentamu asobodde okulimba Gavumenti, emyaka egisukka 20 nga tevangayo kumunoonyerezaako.\nMunnamateeka Mabiriza alemeddeko era agamba nti tayinza kuwaayo musango gwe gw’amaze okunoonyerezaako obulungi okumegga Kyagulanyi Ssentamu mu kkooti.\nMabirizi agamba nti nga 11, Ogwomusanvu, 2017, Kyagulanyi yawa Kilaka wa Palamenti ebiwandiiko ebikyamu, ebiraga nti yazaalibwa nga 12, Ogwokubiri, 1982 ate nga akimanyi bulungi ddala nti byali bikyamu ddala.\nOmusango guli mu maaso g’omulamuzi Stella Amabilis era gutandiika okuwulirwa nga 10, Omwezi guno ogwomwenda.


Bukedde Online - Emmotoka y'amafuta ekoze akabenje e Bwaise\nEmmotoka y'amafuta ekoze akabenje e Bwaise\nBatongozza enkola y'okusomesa oluswahiri mu masomero\nAba UPDF abaatwalibwa e Somalia tebanasasu...\nWABADDEWO akasattiro ku luguudo lwa Northern Bypass e Bwaise, emmotoka y’amafuta ga petulooli bw’eremeredde omugoba waayo n’ekola akabenje. Kigambibwa nti emmotoka eno, lukululana nnamba 2F 1032 okukola akabenje, kiddiridde okwekanga ddereeva wa boodabooda abadde ava e Namugoona okudda e Bwaise. Okusinzira ku babaddewo, bagambye nti, owaboodabooda ne ddereeva w’emmotoka y’amafuta bonna babadde bavugisa kimama.\nAbantu n'abaserikale nga bali awabadde akabenje.\nBya REGINAH NALUNGA\nWABADDEWO akasattiro ku luguudo lwa Northern Bypass e Bwaise, emmotoka y'amafuta ga petulooli bw'eremeredde omugoba waayo n'ekola akabenje.\nKigambibwa nti emmotoka eno, lukululana nnamba 2F 1032 okukola akabenje, kiddiridde okwekanga ddereeva wa boodabooda abadde ava e Namugoona okudda e Bwaise.\nOkusinzira ku babaddewo, bagambye nti, owaboodabooda ne ddereeva w'emmotoka y'amafuta bonna babadde bavugisa kimama.\nAbantu nga bakung'aanidde awaabadde akabenje e Bwaise.\nOw'emmotoka mu kugezaako okuwugula owaboodabooda, emmotoka emuwabyeko n'atomera ebyuma ebyawula oluguudo lwa Northern Bypass. Wabula owa boodabooda n'omusaabaze gw'abadde aweese basimattuse n'ebiwundu ebitonotono.\nBano batwaliddwa mu ddwaaliro okufuna obujjanjabi ng'embeera mbi. Ddeereva w'emmotoka eyakoze akabenje naye yalumiziddwa mu mbirizi.\nKigambibwa nti emmotoka eno yabaddemu amafuta ng'egatwala ku luguudo lw'e jinja, abantu bagezezzako okubba amafuta wabula poliisi y'ebidduka okuva e Kawempe n'etuuka mu bwangu n'ezza embeera mu nteeko.\nAbakolera ku luguudo luno, bagambye, obubenje bususse ku luguudo luno kubanga tekuli bugulumu kuziyiza bubenje. We basabidde poliisi okwongera abaserikale ku luguudo kubanga lukozesebwa abantu bangi.\nEmmotoka y'amafuta ekoze akabenje e Bwaise.\nBaabano abajaasi 50 abaasooka okwesogga ensiko\nMuseveni alaze amaanyi ga Kasirye Ggwanga


Bukedde Online - Manifesito y'abantu b'e Rakai: 'Mwongere amaanyi mu byobulimi'\nManifesito y'abantu b'e Rakai: 'Mwongere amaanyi mu byobulimi'\nTulemwa tutya okuyamba poliisi okuzuula abasaddaaka abaana!\nBiibino by'oba omanya nga tonnaba kwewola ...\nBaasinzidde mu kibuga Kaliisizo mu ssaza ly’e Kyotera mu disitulikiti y’e Rakai mu kukubaganya ebirowoozo n’abo abeesimbyewo ku mitendera egy’enjawulo mu pulogulaamu ya Bukedde TV, leediyo ne Bukedde olupapula eya MANIFESTO Y’ABANTU ekubirizibwa Ssaalongo Richard Kayiira.\nAbamu ku bantu abeetabye mu kukubaganya ebirowoozo mu Manifesito y’Abantu.\nABATUUZE mu disitulikiti y’e Rakai basonze ku bintu ebibaluma bye baagala abeesimbyewo ku mitendera egy’enjawulo bakoleko ekitundu kigende mu maaso n’abantu beeyagalire mu bukulembeze obunaaba bulondeddwa.\nBaasonze ku bibaluma omuli enteekateeka embi ey’obutale mu bibuga nga Kaliisizo, Kyotera n’ewalala, ebibuga ebiri ku ddaala lya Town Council ebitakulaakulana, ebbula ly’amazzi mu magombolola g’ebyalo ate n’ago agavaavaako mu bibuga, omusolo ku basuubuzi ogususse, enguudo embi, ebyenjigiriza ebikyawenyera omuli n’amasomero ga Gavumenti abaana gye bakyatuula wansi ku ttaka nga basoma n’ebirala bingi.\nBaatadde abakulembeze abeesimbyewo ku nninga okubakakasa mu ndagaano gye baba bakolera mu maaso ga kkamera za Bukedde nti baakukola ku bizibu ebibaluma nabo ne beeyama eri abalonzi mu lukuhhaana olwajjumbiddwa nga lukwatibwa butereeva ku Bukedde Ttiivi ne leediyo.\nOlukung'aana luno lwajjumbiddwa bannabyabufuzi abaagasimbaganye n’abantu be bagenda okuweereza omuli abo abali mu buyinza n’abeegwanyiza ebifo byabwe ku mitendera egyenjawulo.\n1 MARK KITONE NKAMBWE ayagala kifo kya Mubaka wa Kyotera mu Palamenti. “Abantu baffe balina ebizibu bingi ebibaluma kyokka bibadde bibuusibwa abakulembeze amaaso, nze hhenda kukola ku nsonga z’okulwaanirira abasuubuzi, ebbeeyi y’ebirime eri omuntu waffe alima eri wansi, obukulembeze ebuwa bannange ekitiibwa, era obufaayo ennyo ku nkulaakulana y’ebitundu byaffe, amazzi amayonjo mu bitundu n’ebintu ebirala bye ntadde mu Manifesito yange.\n2 SSANDE RICHARD NTAMBAAZI Meeya wa Kaliisizo aliko era akutte bendera ya NRM okudda mu kifo kye kimu, ‘Tulina enteekateeka gye tukolerako emirimu mu kibuga kyaffe ey’emyaka etaano. Nkakasa bingi ku bizibu ebyogeddwaako wano ng’okuyoola kasasiro, eby’obutale, ebiluma abasuubuzi naddala ku musolo n’ebirala bingi tujja kubitereeza.\nKu nsonga y’amazzi tegakyavaako nnyo kuba twaleeta National Water okugaddukanya, ebyenjigiriza twaleeta n’essomero lya siniya erya Gavumenti mu kibuga n’enguudo zaffe tugezezzaako nnyo okuzikola era ebinaalebwa twabitadde dda mu nteekateeka ey’emyaka etaano egiddako.\n3 JOSEPH NYANZI yeesimbyewo ku bwakansala Kaliisizo Town Council; Ngenda kulwanirira ebyemizannyo n’eby’enkulaakulana y’abavubuka baffe mu Kaliisizo. Nalwanirira nnyo ekisaawe kyaffe obutatundibwa ng’enteekateeka eyali ereeteddwa n’okuteeseza abantu baffe mu Council ku nsonga eziyamba Bannakaliisizo era ezijja okubagasa.\nAbavubuka abamanyiddwa okulya obulamu, esswaga n'okumansa ssente abazze bafuna ebizibu ne baggwaamu\nEyatandikawo bagagga kwagalana alwalidde olunaku lumu n'afa\nMUTEESA II: Olwamuyingiza mu byobufuzi ebizibu bya Buganda ne bisajjuka


Bukedde Online - Ebintu by’olina okwetegereza ng’ogula poloti y’okuzimbamu\nEbintu by’olina okwetegereza ng’ogula poloti y’okuzimbamu\nTayiro za pulasitiika ze ziriko kati\nBy’olina okumanya ng’ogula ennyumba ewedde...\nBULI muntu afuna ssente n’atannaba kuzifuna aloota kimu kugula poloti n’okuzimba awone obupangisa.\nKiruma okuzimba ennyumba ng’eno awantu awatali kkubo oba nga waliwo ebibanda bya firimu.\nBya Joanita nangozi ne dennis kizito\nOkugula poloti w’ogenda okuzimba si kibi kyokka olina okumanya ebintu by’olina okusooka okwetegereza w’ogenda okugula n’okuzimba okwewala okutuusibwako obulabe, okutawaanyizibwa n’okugisaasaanyako ssente ennyingi okugitereeza.\nAbakugu bagamba nti waliwo ebintu bingi ebisobola okuvaako obulabe oba bannannyini zo okufiirwa obulamu ebisangibwa mu bibanja oba poloti ze tugula.\nKino kitegeeza nti olina okusooka okubyetegereza naddala ebifa ku nkula y’ekifo.\nYing. Moses Magala owa Magmox Consult Limited ne Alex Kalule owa Kalule Construction Uganda Limited e Nsangi balaze ebintu omuntu by’alina okuteekako essira nga tannaba kugula poloti gy’agenda okuzimbamu.\nOlutobazzi : Magala agamba nti okuzimba mu lutobazzi kya bulabe eri obutonde n’obulamu bw’abantu era kimenya mateeka.\nEkisooka kitwala ssente nnyingi ng’ozimba kubanga olina okusooka okuyiwa ettaka n’amayinja ennyumba obutakkaamu, seminti agenda mungi n’oluusi nga kikwetaagisa okuteekamu emitayimbwa.\nEngeri poloti gyeyibwamu ettaka, amazzi gabulwa ekkubo we gayita ne ganjaalira mu mayumba ate ebidiba bizaalirwamu ensiri ezirwaza abantu omusujja wamu n’obucaafu tebwewalika kubanga ettaka terikala.\nKati okwewala okwejjusa olw’ebizibu ebiyinza okuddirira, kyandibadde kirungi okwetegereza ennyo ekifo kino.\nEMITI Ying. Moses Magala agamba nti okubeera n’emiti mu luggya kirungi nnyo kubanga girina ebirungi ntoko ng’okulyako ebibala, okukuwa ebisiikirize, okutangira kibuyaga n’okukuuma obutonde bw’ensi. Kyokka tegyetaaga kusimba kumpi n’ennyumba.\nAte bw’oba ogula poloti nga mulimu emiti eminene olina okusooka okumanya engeri gy’ogenda okugiggyamu ne ssente z’oyinza okusaasaanya kubanga kiyinza okuba eky’ebbeeyi ennyo.\nWaliwo n’egy’obulabe okuliraana ennyumba egiyinza okuleeta enjatika, okumenyeka ne gikuba ennyumba n’egimu okuleeta ebiwuka ng’ebisaanyi n’ebirala.\nOBUSOZI Abantu abafunye ku ssente baagala nnyo okuzimba ku busozi waggulu olw’okwagala okutambula n’omulembe. Wabula n’ebizibu bya poloti z’oku busozi ntoko. Ekisooka atalina bulungi ssente talina kuzeesimbamu.\nPoloti ekika kino zeetaaga okusenda ne guleeda, omusingi gulya seminti mungi olw’okuba poloti teyenkanankana ate ennyumba bwe baba tebagisibye kunywera kibuyaga ayinza okugitwala.\nAbabeera mu nsozi batera okukosebwa n’ekyeya, musisi, laddu, omuzira n’obunnyogovu. Kyokka abali wansi mu kikko bakosebwa nnyo amazzi n’ettaka erikulugguka.\nOkuzimba mu kifo ekirimu amayinja nakyo kya bulabe eri obulamu bw’abantu ate kya bbeeyi nnyo.\nEkisooka luba lutalo okusima omusingi, kaabuyonjo n’ebinnya ebirala era bitwala ssente nnyingi. Era kibi n’okuzimba okumpi n’ekifo awali ekirombe mwe basima amayinja kubanga ekinnya kiyinza okubumbulukuka ennyumba n’egwamu n’oluusi okwatika bw’oba oliraanye ebirombe by’amayinja.\nOkuzimba mu kifo ekirimu ensulo z’amazzi nakyo si kirungi kubanga gajja kukutawaanya. Ate bw’oba totegedde nti waliwo ensulo oyinza okwesanga ng’ennyumba yo egudde olw’obunnyogovu.\nEkizibu kino bw’oba okitegeddeko ng’obudde bukyali osobola okukikolako kyokka kikwetaagisa okuteekamu ssente nnyingi ng’oyiwa amayinja, enkokoto, okusiba emitayimbwa n’ebirala okutangira amazzi gano.\nKyokka okuziba ensulo zino ekyalo kiyinza okubulwa amazzi n’enzizi okukalira kubanga amazzi g’enzizi agamu gava mu nsulo.\nYing. Magala yayongeddeko nti bw’oba ogula poloti naddala nga teri kumpi n’ekkubo olina okusooka okubuuza w’oyita okutuukayo.\nEkkubo lino lirina kuba ddene nga lisobola okuyisa mmotoka naddala ng’osomba ebizimbisibwa.\nBwe lutabaawo ojja kusaasaanya ssente nnyingi kubanga ebizimbisibwa bajja kubiyiwa wala nga balina okubisomba nga bino byonna byetaaga ssente.\nKino nakyo kizibu era omuntu agula poloti alina okusooka okugyetegereza obulungi. Okugula ettaka omuli amalaalo kitawaanya ng’otandise okuzimba.\nOlina okuteekamu ssente okugasengula n’okufuna ekifo w’ogenda okuziika ebisigalira bino wamu n’emikolo egikolebwa nga tonnaba kugasengula.\nPoloti eziriraanye ekkubo Poloti eziri okumpi n’oluguudo nnungi okugula n’okuzimbamu kubanga ennyumba bw’eba ya bizinensi kizibu okubulwa abapangisa ate n’ebbeeyi y’ennyumba ebeera waggulu.\nKyokka olina okwetegereza poloti eno nga tonnaba kugisasula.\nMu bubuga obusinga, poloti eziriraanye ekkubo zibeerako ekitundu ky’oluguudo nga tosobola kukizimbamu.\nKati omuntu ayinza okugikusiba nga tomanyi ogenda okutandika okuzimba ng’osobola kukozesaako ffuuti ntono nnyo n’ekusala.\nWaliwo n’amakubo agalimu enfuufu ennyingi nga bw’oba otaddewo ennyumba y’amaka enfuufu eyinza okukutamyawo.\nNg’ogula poloti, kirungi okusooka okwetegereza emirimu egikolerwa okumpi ne poloti gy’oyagala okugula.\nOkugeza bwe wabaawo bbaala oyinza okutawaanyizibwa abatamiivu, ebibanda bya firimu n’emipiira oyinza okutawaanyizibwa ebireekaana n’abayaaye n’obulwa emirembe.\nKati bw’oba ozimba maka gaakusulamu kyandibadde kirungi n’ofuna awantu awasirifu.\nKati ggwe ssebo oba nnyabo ateekateeka okuzimba kyandibadde kirungi okusooka okwetegereza poloti gy’ogenda okugula nga tonnaba kusasula ssente.\nOyinza n’okusooka okwebuuza ku Bataka b’omu kitundu oba aba LC ne bakubuulira ebikwata ku ttaka oba ekibanja ky’oyagala okugula.\nSooka olirambule n’oluvannyuma ogendeyo n’omuntu gwe weesiga akuyambeko. Bw’omala okunoonyereza nti buli kimu kituufu ng’olyoka osasula ssente.\nAte bw’otuuka okuzimba ennyumba yo kyandibadde kirungi n’oyita mu mitendera ng’ofuna omukubi wa pulaani, omubazi w’ebintu by’ogenda okukozesa, okuyita ow’ebyobulamu okulambula w’ogenda okuzimba n’ebirala.\nAte bw’oba teweekakasa bulungi mu bya ssente, togula poloti egenda kukutawaanya ng’ozimba ng’awali ekikko oba olusozi n’amayinja.


Okutambuza ekkubo ly'omusaalaba - Radio Simba, The Best Luganda Station in the World !\nOkutambuza ekkubo ly’omusaalaba\nAbagoberezi ba Yesu Kulisito wonna mu gganga nga beegattira mu kibiina ekitaba enzikiriza ez’enjawulo ekya Uganda Joint Christian Council (UJCC) enkya ya leero bakedde bwa nawankya okutambuza ekkubo ly’omusaalaba nga beetegekera okujaguza amazuukira ga Yesu Kulisitu agaliyo ku Sande eno.\nOlunaku luno olwokutaano olutukuvu oluyitibwa “The Good Friday” olutambulizibwako ekkubo ly’omusaala, olw’omulundi guno lukuziddwa ku mulamwa ogugamba nti ” Obuvumu, Katonda ge maanyi gaffe wamu n’okulambikibwa” era nga wano ebikumi n’ebikumi by’abakkirizza okuva mu nzikiriza ez’enjawulo omuli ba ” Anglican, Catholic,Orthodox, Protestants ” bakungaanidde mu masannganzira agatali gamu okusinza n’okusaba Katonda wakati nga batambuza omusaalaba.\nRetired Rev. Patrick Ssemanda aliko ekibiina ky’akulembeddemu nebakungaanira ku nkulungo ya Musajjaalumbwa e Mengo, Ssaabalabirizi w’ekkanisa ya Yuganda Rt. Rev. Stanely Ntagali naye n’akulembera ekibiina okuva ku All Saints Cathedral era n’ategeeza nti Bannayuganda bonna basaanye okudda eri Katonda basabire eggwanga lino olw’ekolwa eby’ekko ebirifumbekeddemu\nAte ye Ssaabasumba w’essaza ekkulu erya Kampala, Dr. Cyprian Kizito Lwanga akulembeddemu abakkiriza okuva ku Lutikko e Lubaga so nga abavudde ku Orthodox Church e Namungoona bakulembeddwamu Father Emmanuel Ssekyewa.\nPoliisi ekutte 3 ku kuttibwa kwa Nagiriinya\nOluvannyuma ebibiina bino byonna eby’abakkiriza bikungaanidde ku kisaawe ky’essomero lya Old Kampala SS okusabira awamu .\nPrevious Ssaabasumba Kizito Lwanga akalaatidde Gavumenti ku by’okwerinda bya bannansi\nNext Amannya amapaatiike gagobezza 73 mu ssomero – Mbale\nOmujjaasi wa UPDF asaliddwa emyaka 40


Bukedde Online - Abaagala bendera ya FDC ku Bwapulezidenti bamanyika leero\nAbaagala bendera ya FDC ku Bwapulezidenti bamanyika leero\nBy'obadde tomanyi ku Brig. Flavia Byekwaso...\nABA FDC bataddewo olwaleero n’enkya ku Lwokubiri nga nsalessale eri abaagala okukwatira ekibiina bendera ku kifo ky'Obwapulezidenti, okuggyayo empapula mu butongole.\nErias Lukwago kisuubirwa ayinza okukwatira FDC enkasi singa Besigye tggyaayo mpapula kwewandiisa kuvuganya\nABA FDC bataddewo olwaleero n'enkya ku Lwokubiri nga nsalessale eri abaagala okukwatira ekibiina bendera ku kifo ky'Obwapulezidenti, okuggyayo empapula mu butongole.\nKino kitegeeza nti mu nnaku zino ebbiri (leero n'enkya) aba FDC mwe bagenda okumanyira wa Dr. Kiiza Besigye w'ayimiridde ku ky'okwesimbawo mu kalulu ka 2021 kubanga by'azze ayogera bibadde bibuzaabuza.\nOlumu agamba akyaliwo nnyo ate olulala n'awera nti takkiririza mu nkola ya kalulu okukyusa obukulembeze bwa Pulezidenti Museveni.\nSinga Besigye taggyaayo mpapula mu nnaku zino ebbiri, kisuubirwa nti FDC etunuulidde abantu nga; Loodi Meeya Erias Lukwago, Wasswa Biriggwa, Patrick Oboi Amuriat n'omubaka wa Budadiri West mu Palamenti, Nathan Nandala Mafabi okulondako anaakwata bendera singa banaaba baggyeeyo empapula.\nBwe yali ayogerako eri bannakibiina kya FDC, ku mukolo gw'okwaniriza Lukwago, wiiki ewedde, Amuriat yategeeza nti balina abantu bangi be bataddeko amaaso era nga kwe bagenda okulonda anaakwatira ekibiina bendera, okuvuganya ku Bwapulezidenti mu kalulu akabindabinda.\nAbamu ku ba FDC balowooza nti Besigye bw'anaaba tazze, agenda kuwagira Lukwago olw'engeri gye yamwerondera ku bumyuka bwa Pulezidenti mu kye bayita 'People's Government'.\nAte omwogezi wa FDC era nga ye mubaka akiikirira Munisipaali ya Kira, Ibrahim Semujju Nganda, yategeezezza Bukedde, nti ku Lwokusatu lwa wiiki eno, abavunaanyizibwa ku by'okulonda mu kibiina nabo bagenda kutuula okusalawo ku ngeri y'okufunamu abagenda okwesimbawo ku bifo eby'enjawulo mu konsitityuwensi 47, ezaatondeddwaawo.\nBudadiri West mu Palamenti\nEz'amasannyalaze zitabudde ab'eddwaaliro ly'e Kawolo\nLaba engeri gy'oyinza okutambuzaamu enjuki\nOmuti ogwagwa gwewuunyisizza ab'e Mpigi: Guyimiridde oluvannyuma lw'emyaka 15!!


Ebyobusuubuzi | Dembe FM 90.4\nAbantu 3 bawangudde emmotoka za MTN Momo Waaka Promotion\nBya Moses Ndaye, Omutuuze w’eMasaka ajaganya ng’akimezezza okwenjala, bwawangudde emmotoka ya MTN-Uganda mu mugano gwa MTN Momo Waaka Promotoin. Edith Tusiime omutuuze w’eMasaka yoomu ku bantu 3 abakwangula emmotoka kika kya Toyota Succeed, mu kannyo kano nga byonna byabaddewo mu kalulu akakubiddwa akawungeezi k’eggulo. Abalala […]\nMwettanire Mobile Money Muby’ensimbi\nMwettanire Mobile Money Muby’ensimbi Bya Moses Ndhaye Emikutu gyeby’empuliziganya gigamba nti waliwo obwetaavu abantu okwongera okumanya obukulu bw’okutabuza ssente mu nkola eza Mobile Money, era bazettanire. Kino bagamba nti kigenda kwongera obuwereza bwa ssente okubuna mu bantu ate kiyitimuse n’ebyenfuna. Okusinziira ku Territory Manager ku […]\nObuyiiya mu kutereka ssente bubuno ‘WhatsApp Banking’\nBya Juliet Nalwooga BannaYuganda basabiddwa okwettanira enkola eya whatsapp bankin, obuyiiya obujja obwaleteddwa mu byokutereka ssente okuyita ku mitimbagano. Sarit Raja, akulira ebyensimbi n’emirimu mu kampuni ya I&M mu kitundu kyobuvanjuba bwa Africa, agambye nti kitundu kyomwaka 2021 eisoose wabaddewo okweyongera mu magoba okutuuka ku […]\nAbasubuzi balajana egwanga obutalizaayo mu muggalo\nBya Ndhaye Moses Abaddukanya zzi business entonotono basabye gavumenti obutazaayo gwanga mu muggalo guli omukambwe, ngogwaliwo omwaka oguwedde. Bano bagamba nti waddenga emiwendo gyabalwadde ba ssenyiga omukambwe gyongedde okulinnya, kinaaba kibi nnyo eri ebyenfuna okusiba abantu bonna obutakola. Wetwogerera ngomukulembeze we’gwanga yaggala entambula eyolukale okuva […]\nOkubala ebisolo kutandise olwaleero\nBya Ivan Ssenabulya Ekitongole kyebibalo mu gwanga, Uganda Bureau of Statistics olwaleero bagenda kutandika okubala amagana, okwetoloola egwanga lyonna. Kati aba UBOS bakolaganye ne minisitule yebyobulimi, obuvubi nobulunzi mu ntekateeka eno, okusobola okukakasa omuwendo gwabyo omutuufu okubitegekera nokubiddukanya obulungi. Okusinziira ku Edgar Mbahamiza, akulira ebyamawulire […]\nBCU baakutondawo ebifo webakunganyiriza emwanyi\nBya Musasi Waffe Bugisu Cooperative Union (BCU) bakutnadika okutondawo ebifo, mu bitundu bye gwanga ebyenjawulo, webakunganyiza emwanyi. Kino kigendereddwamu okwongera amaanyi mu mirimu gyabwe, nokutaasa abalimi ababaddde babbibwa ba kayungirizi. Kino kyatukiddwako mu ttabameruka wekibiina kyonbwegassi kino, eyatudde mu Industrial City Division mu kibuga e […]\nTekinologiya yetagisa okulondoola aba zaala\nBya Prosy Kisakye Ekitongole ekirondsoola emizannyo gya zaala mu gwanga, National Gaming Board Uganda bagamba nti betaaga obuwumbi 6 nobukadde 400 okulondoola amakampuni, nebibanda bya zaala engeri gyebakolamu emirimu. Bano bagamba nti abamu balangirira ebibakatako ebikyamu, okusobola okuwa omusolo omutono eri gavumenti. Kati akaulira ekitongole kino, Janet […]\nAbasawo b’ebisolo bagala minisitule bagyawule\nBya Ndaye Moses Abasawo b’ebisolo basabye gavumenti eddemu, okutereeza minisitule yebyobulimi okuzawula, zisobole okwetngererea nokukola obulungi emirimu. Mu mwaka gwa 1993 olukiiko lwaba minisita lwayisa ekiteeso okugatta minisitule yebyobulimi, ku yobulunzi nobuvubi, awamu. Wabula abadde pulezidenti wa Uganda Veterinary association Dr. Sylvia Baluka agambye nti […]\nEntalo z’ebisolo n’abantu zeeyongedde\nBya Juliet Nalwooga Ekitongole ekirera obutonde bwomu ttale, Uganda Wildlife Authority (UWA) kitegezezza nti obukubagano wakati wabantu nobutonde bomu ttale, bweyongedde 50%. Bwabadde ayogerera mu lukiiko olutudde olwabakwatibwako mu Kampala kungeri yokussa mu nkola etteeka eppya erya Community Conservation Policy 2019, ssenkulu wa UWA, Sam […]\nOmukago gwetaaga okutondawo East African Airline\nBya Ivan Ssenabulya Omwagzi wa Africa omututumufu, era omutapusi wensonga zebyobufuzi Prof Patrick Lumumba, asabye nti kampuni ze nnyonyi mu mawanga ga East Africa zonna zigatibwe, okutondawo kampuni emu eyobuvanjuba bwa Africa. Agambye nti kampuni okuli Kenya Airways, Air Tanzania, Uganda Airlines, Rwandair ne Air […]


Abavubuka Kyembasaba Temugwaamu Maanyi – ababaka\nHome Topic Abavubuka Kyembasaba Temugwaamu Maanyi\nAbavubuka Kyembasaba Temugwaamu Maanyi\nHome › Forums › Meeting Greeting & News Reports › Agafa e Mengo / News from Mengo › Abavubuka Kyembasaba Temugwaamu Maanyi\nDecember 2, 2013 at 11:52 am #17462\nOkwogera kwa Kabaka ku lunaku lw’abavubuka e Buddu\nNsanyuse nnyo nate okubeera ku mikolo gino nga tukuza olunaku lw’abavubuka mu Buganda.\nTwebaza abo abakoze enteekateeka n’okutulambuza. Njagala era okwebaza abo bonna abatulaze essanyu eringi mu kulambula kuno, mwebale nnyo.\nAbavubuka mulina okusoomoozebwa kungi ddala okusingira ddala ku nsonga y’emirimu naye kye mbasaba temuggwaamu maanyi. Ky’ekiseera ekyokuteekawo enkulaakulana mu Buganda ng’okusinga tuyita mu bavubuka nga mmwe.\nMpulidde enteekateeka ezimu bweziba ziteekeddwa mu nkola n’enteekateeka endala B, Uganda ejja kuba ekulaakulana. Tumaze ekiseera nga tusaba embuga z’amasaza n’amagombolola n’abeemiruka webatuula kubanga byandiyambye ebitongole ebyenyigidde mu kukola emirimu gy’abavubuka n’okuyamba abavubuka bennyini mu mirimu gyabwe.\nNaye nga mukyagaanidde ebifo byaffe, twabagamba nti batuddize embuga zaffe ne batuwa obweyamu nti bagenda kuzituddiza ne bafulumya n’ebiwandiiko naye wa! Tewaliiwo kantu konna kavaayo.\nKiba kirungi abavubuka okuteeka amaanyi mu ntegeka zaabwe mu by’obulimi n’obulunzi kubanga ettaka lyaffe n’embeera y’obudde bikyali birungi ddala. Ekitongole kya Buganda Youth Resource and Job Centre tuteekwa okukiwagira kiteekebwewo mu bwangu ddala kubanga kirabise bulungi nti ly’ekkubo eryomu maaso eryokuggya abantu ba Buganda mu bwavu n’embeera ey’obutaba na mirimu. Tukubiriza abavubuka abalina omukisa okusoma ennyo kubanga omulembe gwe tulimu gwetaaga nnyo abantu abayivu.\nNg’abavubuka, muteekwa okufuba okuyiiya emirimu egyammwe nga mweyambisa emikisa egiriwo ate era mulina okwewala okunyooma emirimu. Mu kulambula kuno, tusobodde okulaba ebintu ebisanyusa ebikoleddwa mu ssaza lino era njagala okwebaza abo abeenyigidde mu kuddukanya Masaka Town


Abakyala mwekolemu ebibiina mufune ku ssen...\nBano ebiseera ebisinga batuula akabanga katono embeera n'etandika okubanyiga. Abamu batandika n'okwejjusa lwaki baleka omulimu naye babeera tebasobola kuddayo.\nAbakugu bagamba nti, omuntu yenna alina waakola wadde ng'abeera akozesebwa, talina kulekawo mulimu ogwo nga tannafuna mulala oba nga tannakuba pulaani kumanya ky'azzaako.\nAnnet Muhindo, yali akola mu bbanka gye yamala emyaka mwenda n'akoowa. Ekirungi yali yatereka ku ssente ze yakolanga era yavaayo yeetegese.\nNg'avudde ku mulimu, yakola bizinensi ya saluuni era kati teyejjusa kuba ayingiza ensimbi.\nAgamba nti, bwe yali tannatandika, yasooka kwetegereza bizinensi gye yali agenda okukola era oluvannyuma lw'okunoonyereza yakizuula ng'abakyala baagaala okwenyiriza enviiri n'ensusu nga kyangu okubakolamu ssente.\nMuhindo agamba nti, wadde kati bizinensi ye yakula era efuna, takoowa kunoonyereza kumanya bintu biri ku mutindo era ebisanyusa abakyala. Kino kimufuula ow'enjawula ku bakyala abalala abalina bizinensi ezefaananyirizaako eyiye, era kino nakyo kyongera okusikiriza bakasitoma be.\nEbiseera ebisinga kasitoma ajja alina ky'ayagala naye Muhindo bw'alaba nga tekijja kumukolera, amuwuliriza era naye n'amuwa ku magezi mu ngeri y'okumuwabula. Kino kimuyamba okumanya bakasitoma be ne bafuuka mikwano gye.\nEbiseera ebisinga bizinensi zigaana okukula lwa butasasula bakozi naye ye abakozi bakola era ne beesasula. "Nkola saluuni ne nfuna abakozi, ne mbasalira ekkatala lye balina okutuusa mu mwezi era nga ku ssente ze bakola, kwe baggya emisaala gyabwe n'ebisale by'ekifo we bakolera.\nKino nkikola kubalaga bizinensi si yange nzekka wabula yaffe ffenna era bwe wabaawo anziba, nabo babeera bebbye kubanga nze bwe ndaba nga tebakola nga bwe mbasuubira, bizinensi ngiggalawo," Muhindo bw'agamba.\n"Mu kukola nfunye emikwano eginjigirizza okukola n'engeri ez'enjawulo ez'okuyiiya ssente," Muhindo bw'agamba.\nAyongerako nti, okukola kumuyambye okukulaakulanya bizinensi ye nga kati alina amatabi ga bizinensi ez'enjawulo mu bitundu ebiwerako.\nOkukebera ebidduka okw'obuwaze kutandise\nEngeri akabenje gye kaatugumbuddemu abantu: Abamu emitwe gibulidde mu nsiko!


Bukedde Online - By'olina okukola okutaasa amatu okuziba\nBy'olina okukola okutaasa amatu okuziba\nMira kaamulali okugoba endwadde z'amaaso\nMsgr. Kalumba alaze ebituusa ku buwanguzi\nOmusawo ng’akebera amatu g’omulwadde.\nBANNAYUGANDA 5 ku buli 100 bakiggala ate ng'omuwendo gukyalinnya! Naawe osobola okufuuka kiggala ate embeera ekireeta oyinza okuba nga tonnagizuula kuba bangi temugenda mu malwaliro kukeberebwa bwe muwulira embeera etali ya bulijjo mu mbeera y'amatu gammwe.\nObutawulira tekibeera ku abo bokka abazaalibwa nga bakiggala wabula naawe osobola okuziba amatu olw'embeera ez'enjawulo. Mu Uganda abantu abasoba mu bukadde bubiri bye bitundu 5 ku 100 ekya Bannayuganda bonna tebawulira.\nObwakiggala bwe buzibu obubaao ssinga towulira ddoboozi, era nga kino kiva ku bintu eby'enjawulo omuli: 1 Okuzaalibwa n'obuzibu nga kyava mu kutondebwa mu lubuto. Abaana 3 mu baana 1000 bazaalibwa bakiggala, ebiseera ebisinga kitambulira mu musaayi. 2 Mu amu kiva ku kulwala nga kivudde ku kawuka ka vayiraasi.\n3 Eri abataggya buuma obuwuliriza mu matu ate nga buleekaana baaziba dda amatu kuba kino kyonoona empulukutu zaago. Muno mwe mugendera n'abo abakolera mu bifo ebireekaana nga tebalina kye batadde ku matu gaabwe okuziyiza okugakosa. Mu bano mulimu abakolera we bakoona ebyuma, fakitole ezikozesa ebyuma eby'amaanyi ebiwoggana, abakuba ebidongo n'abalala.\n4 Okufuna obukosefu obw'enjawulo n'ebinywa ebisangibwa mu matu okunafuyizibwa kivaako obutawulira. 5 Ssinga envumbo ekwata mu matu okumala ebbanga egazibikira n'otowulira.\n6 Okutu bwe kukumbibwa yinfekisoni oba ne mujjamu obuzimba ku ngulu oba munda byonna biremesa okuwulira.\n7 Akawulukutu bwe kabeerako obuzibu oba ne kayulika nga kivudde ku kusonsekamu ekintu mu kugasokoola. 8 Okukula mu myaka kikosa okuwulira kw'omuntu.\n9 Olukusense oba amambulugga mu baana nga tebijjanjabiddwa mu bwangu kikosa amatu omuntu n'atawulira. Kuno kw'ogatta mulalama ne sukaali.\n10 Waliwo ebika by'eddagala ebimu ebisobola okulemesa omuntu okuwulira okugeza nga bireeta okuwuuma mu matu.\nKW'OLABIRA ATAWULIRA l Omuntu okuba ng'awuliramu katono nga waliwo ekireekaana.\nl Okukaluubirirwa okutegeera ebigambo ebimu ebyogeddwa omuntu omulala oba mu bantu abangi.\nl Okubuulira abalalaboogerere waggulu osobole okuwulira.\nl Okwongeza eddoboozi lya leediyo oba ttivvi okusobola okuwulira.\nl Okuva mu mboozi y'abalala n'oyogera birala.\nOKUTANGIRA OKUZIBA AMATU 1 Kuuma bulungi amatu ng'ogayonja buli lunaku.\n2 Kendeeza ku budde bw'obeera mu bifo ebireekaana oba kozesa ebintu ebiziyiza ebireekaana okukuyingira buli kiseera.\n3 Weekebeze amatu go buli luvannyuma lw'ekiseera naddala ng'okolera mu bifo ebireekaana.\n4 Komya okuteeka obuuma obuwuliriza amaloboozi mu matu nga Kola bino otangire amatu okuziba buleekaana okumala ebbanga eggwanvu.\n5 Abakyala abali embuto balina okugenda mu ddwaaliro okunywa eddagala emirundi ena basobole okugemebwa n'okuweebwa obujjanjabi obulala obwetaagisa okutangira omwana ali munda okufuna obuzibu omuli n'okufuuka kiggala.\n6 Okwewala okwejjanjaba nga tosoose kwebuuza ku musawo kuba oluusi gafa lwa kika kya ddagala ky'okozesezza naddala mu bukyamu.\n7 Okuggya envumbo mu matu bwebaamu nga kino kikolebwa abakugu mu by'amatu mu malwaliro.\n8 Weewale okumala gasokoola matu obutagakosa. Dr. Kaducu agamba nti, nga Gavumenti ya Uganda bataddewo enkola ezitali zimu okulaba nga batumbula ebyobulamu bw'amatu g'abantu omuli: Okubunyisa eddagala ly'amatu okuva mu National Medical Stores. Ebitongole ebijjanjaba amatu, ennyindo n'emimiro babitaddewo mu malwaliro ag'ebitundu nga Mbarara, Kabaale, Gulu, Soroti ne Jinja.\nEkitongole ekijjanjaba endwadde zino e Mulago baakigaziya n'okukiddaabiriza. Bataddewo pulojekiti ez'enjawulo ez'abalina obuzibu bw'amatu n'ebirala.\n1 bw'oba ne yinfekisoni abasawo bakujjanjaba n'otereera.\n2 bw'oba n'envumbo baginaazaamu n'otereera.\n3 wabula waliwo abeetaaga okulongoosebwa ne bassibwamu obuwuma munda obubayamba mu kusika amaloboozi ne bugakasuka ku bwongo.\n4 abalala babeera beetaaga buwuma bwe bambala ku bubayamba okusika amaloboozi. Olw'ensonga eno ekitongole ky'ensi yonna eky'ebyobulamu ekya World Health Organisation (WHO) kyasalawo okukuza olunaku luno buli lwa March\n3. Minisita w'ebyobulamu ebisookerwako Dr. Joyce Moriku Kaducu agamba nti, tukuza olunaku luno n'ekigendererwa eky'okwongera okumanyisa abantu ku ngeri gye tusobola okubeera n'amatu amalamu nga tuwulira bulungi n'okutangira ekizibu eky'obutawulira.\nEra omulamwa gw'omwaka guno gugamba nti, "Weekebeze okuwulira kwo" n'ekigendererwa ky'okulaga omugaso gw'okukebeza amatu buli kiseera okutangira obutawulira oba obwakiggala.\nMu nsi yonna abantu abasoba mu bukadde 466 balina ekizibu ky'obutawulira okusinziira ku kunoonyereza kw'ekitongole ky'ebyobulamu ekya WHO okwa 2018 nga guno gusuubirwa okulinnya okutuuka ku bukadde 630 we tunaatuukira mu 2030 ssinga tewabaawo kikolebwa.\nEbivaako owoolubuto okulumwa embiriizi


Bukedde Online - Museveni tayagala kuggya musolo ku masomero ne yunavisate\nPULEZIDENTI Museveni ategeezezza nti tawagira kya gavumenti okubinika amasomero n’amatendekero ag’ebyenjigiriza emisolo.\nMugawe (ku kkono) , Pulezidenti Museveni ne Sipiika Kadaga nga balambula yunivaasite ya UCU.\n“Lwaki amasomero ne yunivasite biggyibwako omusolo? Sirowooza nti eky’okusolooza omusolo ku matendekero g’ebyenjigiriza kirowoozo kirungi.” Pulezidenti Museveni bwe yagambye.\nYagasseeko nti waakiri ensimbi ze bakozesa okusasula emisolo bazigulemu ebintu ebikozesebwa mu kusomesa amasomo ga ssaayansi.\nOkwogera bino, Museveni yabadde ayanukula akulira abayizi ku yunivasite ya Uganda Christian University e Mukono, Timothy Kadaga eyamusabye ayambe mu kussa mu nkola eky’okuggyawo emisolo ku yunivasite.\nMuseveni yabadde ku UCU ng’omugenyi omukulu mu kutongoza emisinde egyategekeddwa okusonderako ensimbi okuyamba abayizi abawanduka ku yunivasite olw’okulemererwa okusasula ebisale ebyekanamye.\nMuseveni yawaddeyo obukadde 80 nga ku zino obukadde 30 yabuwaddeyo mu buliwo.\nOmumyuka wa Vice Chancelllor wa UCU, David Mugawe yategeezezza nti olw’oluguudo olugenda ku yunivasite obutabeerako mataala, kitadde obulamu bw’abayizi mu matigga nga bangi bababbyeeko ebintu byabwe omuli amasimu, kkompyuta, ensimbi, n’ebirala.\nSipiika wa palamenti, Rebecca Kadaga yagambye Museveni nti eky’okuteeka amataala ku kkubo erigenda ku UCU kikulu nnyo kuba erina abayizi 13, 000 ng’ate abasinga ku bano basula mu bisulo ebiri ebweru wa yunivaasite.\nKadaga mwennyamivu olwa Busoga okukola obubi mu bya P.7


Isaia 20 NTLR - Isaaya 20 LCB | Biblica América Latina\nIsaia 20 NTLR - Isaaya 20 LCB\nObunnabbi Obukwata ku Misiri ne Kuusi\n1Mu mwaka Talutani omuduumizi w’oku ntikko mwe yajjira mu Asudodi ng’atumiddwa Salugoni kabaka we Bwasuli n’alwana ne Asudodi n’akiwamba; 2 mu kiseera ekyo Mukama Katonda n’ayogera ne Isaaya mutabani wa Amozi nti, “Genda osumulule ebibukutu mu kiwato kyo era oyambulemu engatto mu bigere byo.” N’akola bw’atyo n’atambula engatto ng’aziggyemu.\n3 Mukama Katonda n’ayogera nti, “Ng’omuddu wange Isaaya bwe yatambula obwereere emyaka esatu nga tayambadde ngoye wadde engatto okuba akabonero n’ekyewuunyo ku Misiri ne ku Kuusi; 4 bw’atyo kabaka w’e Bwasuli bw’aliwambira ddala Abamisiri, aliwaŋŋangusa Abakuusi, abato n’abakulu nga bali bwereere nga tebalina na ngatto, amakugunyu gaabwe nga tegabikiddwako, Misiri ekwatibwe ensonyi. 5 Era balitya bakwatibwe ensonyi olwa Kuusi essuubi lyabwe, n’olwa Misiri ekitiibwa kyabwe. 6 Ku olwo abantu abatuula ku lubalama lw’ennyanja baligamba nti, ‘Mulabe ekigudde ku bantu be tubadde twesiga okutukuuma, gye twadda tuwonyezebwe nga tudduka kabaka w’e Bwasuli! Kaakano ffe tunaawonyezebwa tutya?’ ”\nLCB : Isaaya 20


Yobu Yali Ani? | Ekitabo ky’Abaana\nBISOME MU Afrikaans Albanian American Sign Language Amharic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou British Sign Language Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Colombian Sign Language Croatian Czech Dangme Danish Dutch Ecuadorian Sign Language Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangal Kwanyama Latvian Lhukonzo Lingala Lithuanian Lomwe Low German Lucholi Luganda Luo Luswayiri Luwalabu Macedonian Macua Malagasy Malay Malayalam Mam Marathi Maya Mazatec (Huautla) Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spanish Sranantongo Sunda Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nMu nsi ya Uzzi, waaliyo omusajja eyali asinza Yakuwa. Omusajja oyo yali ayitibwa Yobu. Yali mugagga nnyo era ng’alina abantu bangi mu maka ge. Yali wa kisa era yayambanga abantu abaavu, abakazi abaali bafiiriddwaako abaami baabwe, n’abaana abataalina bazadde baabwe. Naye ekyo kitegeeza nti Yobu teyandifunye kizibu kyonna olw’okuba yali akola ebirungi?\nSitaani yali yeetegereza Yobu wadde ng’ekyo Yobu yali takimanyi. Yakuwa yagamba Sitaani nti: ‘Olabye omuweereza wange Yobu? Tewali n’omu ku nsi alinga ye. Ampuliriza era akola ebintu ebirungi.’ Sitaani yaddamu Yakuwa nti: ‘Yobu akugondera kubanga omukuuma era omuwa emikisa. Omuwadde ettaka n’ebisolo bingi. Ebintu ebyo byonna bimuggyeeko olabe obanga taalekere awo kukusinza.’ Yakuwa yaddamu Sitaani nti: ‘Osobola okugezesa Yobu, naye tomutta.’ Lwaki Yakuwa yakkiriza Sitaani okugezesa Yobu? Yakuwa yali mukakafu nti Yobu yandisigadde nga mwesigwa gy’ali.\nSitaani yaleetera Yobu ebizibu bingi okumugezesa. Yasooka n’asindika abantu abayitibwa Abaseba ne babba ente za Yobu zonna n’endogoyi. Oluvannyuma, omuliro gwasaanyaawo endiga za Yobu zonna. Abantu abalala abayitibwa Abakaludaaya bajja ne babba eŋŋamira ze zonna. Abaweereza be abaali balabirira ebisolo ebyo battibwa. Yobu yali akyali awo ne bamuleetera amawulire amalala amabi ennyo. Abaana be bwe baali ku kabaga, ennyumba gye baalimu yabagwira bonna ne bafa. Ebintu ebyo byanakuwaza nnyo Yobu naye teyalekera awo kusinza Yakuwa.\nSitaani yeeyongera okubonyaabonya Yobu. Yalwaza Yobu amayute ku mubiri gwe gwonna, era Yobu yali mu bulumi bwa maanyi. Yobu yali tamanyi nsonga lwaki yali afuna ebizibu ebyo byonna. Wadde kyali kityo, Yobu yeeyongera okusinza Yakuwa. Ebyo byonna Katonda yabiraba era yasanyukira nnyo Yobu.\nOluvannyuma, Sitaani yasindika abasajja basatu okugezesa Yobu. Baamugamba nti: ‘Kirabika olina ekibi kye wakola naye n’okikweka. Kati Katonda akubonereza.’ Yobu yabaddamu nti: ‘Sirina kibi kye nnakola.’ Kyokka Yobu yatandika okulowooza nti Yakuwa ye yali amuleetera ebizibu ebyo, era n’agamba nti Katonda teyali mwenkanya.\nWaaliwo omuvubuka eyali ayitibwa Eriku eyali awo ng’awuliriza abasajja abo bye baali boogera. Bwe baamala okwogera, naye n’atandika okwogera. Yabagamba nti: ‘Byonna bye mwogedde bikyamu. Ffenna Yakuwa atusinga amagezi. Tasobola kukola kintu kyonna kibi. Alaba buli kimu era ayamba abantu nga bafunye ebizibu.’\nOluvannyuma Yakuwa yayogera ne Yobu n’amugamba nti: ‘Wali ludda wa bwe nnali nkola eggulu n’ensi? Lwaki ogamba nti siri mwenkanya? Oyogera naye tomanyi nsonga lwaki ebintu ebimu bibaawo.’ Yobu yakkiriza ensobi ye n’agamba nti: ‘Ndi mukyamu. Mbadde mpulira ebikukwatako, naye kati nkutegeera bulungi. Tewali ky’otosobola kukola. Nsonyiwa olw’ebyo bye njogedde.’\nYobu bwe yamala okugezesebwa, Yakuwa yamuwonya era n’amuwa ebintu bingi okusinga bye yalina mu kusooka. Yobu yawangaala nnyo era yali musanyufu. Yakuwa yawa Yobu emikisa olw’okuba Yobu yamuwuliriza ne mu mbeera enzibu ennyo. Naawe onooba nga Yobu, ne weeyongera okusinza Yakuwa, embeera k’ebe nzibu etya?\n“Mwawulira ku bugumiikiriza bwa Yobu era mwalaba Yakuwa bye yamukolera oluvannyuma.”—Yakobo 5:11\nEbibuuzo: Sitaani yagezesa atya Yobu? Mikisa ki Yakuwa gye yawa Yobu?\nVIDIYO EZANJULA EBITABO BY’OMU BAYIBULI\nEnnyanjula y’Ekitabo kya Yobu\nAbo bonna abaagala Yakuwa bajja kugezesebwa. Ebiri mu kitabo kya Yobu biraga nti kisoboka okubeera abeesigwa era n’okuwagira obufuzi bwa Yakuwa.


Bukedde Online - Nnamba bbiri wa Kitooke acamudde abanene ng'ayanjula\nGav't ekkirizza abagwiira 165 okudda ewaabwe\nNnamba bbiri wa Kitooke acamudde abanene ng'ayanjula\nAbabaka abaava e Mmengo tebannatugasa - balonzi\nBarbie laavu ye ne Bobi agiwandiseemu Akatabo\nLyabadde ssanyu jjereere ng’omuyimbi Hajji Haruna Mubiru Kitooke ayanjulwa kabiite we Hadijah Lumala mu maka ga kitaawe Moses Lumala e Lubaga okumpi ne wooteeri ya Pope Paul.\nMu ngeri eyeewuunyisizza abantu, Hadijah eyabadde abugaanye essanyu eby’okulinda obukolomooni obukolebwa ennaku zino nga ssenga ateeka ekimuli ku mulenzi ye yakyeteereddeko n’amusitula n’amutwala mu maaso g’abazadde n’amumwanjulira nti: “Ono ye mulenzi wange gwe nsiimye mu bangi era nsaba munzikkirize mufumbirwe kubanga yantegeera nange gwe ntegeera,” olwo enduulu n’ebuutikira ekitundu.\nGwabadde mukolo gwa bbugumu nnyo ogwasitudde abanene omwabadde abakungu ba Kabaka abaakulembeddwamu Sipiika Kaddu Sserunkuuma, Omulangira Kalifaani Lukanga Kakungulu, abasuubuzi, abayimbi ne bannakatemba.\nLumala eyawummula eby’okuvuga mmotoka z’empaka yabadde abugirizibwa Sipiika ne Hajji Musa Katongole owa UTODA ng’ate Meddie Nsereko ye yabadde kalabaalaba wa Kitooke.\nZaagenze okukoona ssaawa musanvu ogw’omuttuntu ng’abako, baasonze dda ku ggeeti y’abazadde b’omugole era okwerinda kwabadde kw’amaanyi nga kwakoleddwa abaserikale ba poliisi ne bakanyama.\nAbayimbi ba Eagles Production Kitooke gye yavaamu, aba Kream Production gye yatandikawo n’abalala tebaalutumiddwa mwana.\nOluvannyuma lw’abako okwanirizibwa, emikolo gyatambudde bulungi era abako baaleese ebirabo bingi ng’ebibbo byokka byasobye mu 300 ekyawalirizza aboogezi b’oludda lw’omuwala okubiyimiriza ne badda ku birabo ebirala nga firiigi, entebe ekola masaagi, entebe z’omu ddiiro, loole ya soda ne kalonda omulala.\nKitooke n’omugole baabadde basanyufu bya nsusso era bwe basemberaganye ne beekwata nga bwe beekuba obwama olwo enduulu ne zitta abalabi.\nKitooke okusiima omugole okumulaga laavu, yamuwadde kalina y’e Kabowa.\nKu mukolo guno Kalifani eyayogeddeko eri abantu yakubirizza Kitooke okutambuliza amakage ku ssemateeka wa Kulaani nti lw’ajja okufuna emirembe ekyakubizza abantu mu ngalo nga waliwo abaasakaanyizza nti “kyekyo Hajji Haruna Kitooke owulidde anti Kulaani ekulagira abakazi bana okyabanjibwayo babiri”.\nNnamba bbiri wa Kitooke acamudde abanene ng’ayanjula\nLwaki sirina bwagazi?\nGulu nja kugifuula â€˜Kampalaâ€™\nEbintu 10 ebiswazizza emizannyo mu myaka 50 egy'Ameefuga\nOmuyimbi Desire Luzinda alokose\nAbayimbi ne bannakatemba abalabye omusana ewa Yesu\nOmuyimbi Cute Kaye alokose n'atulika n'akaaba\nEttemu n'okusobya ku baana ...\nEBIKOLWA by’ettemu n’okusobya ku baana bikudde ejjembe mu biseera by’okwekuuma obulwadde bwa ssenyiga era poliisi...


Bukedde Online - Lwaki 'DP Buganda' etabudde Mao\nLwaki ofiisi y'ebyettaka e Luweero ekozesebwa okugaba ebyapa ebicupuli!\nSSENKAGGALE wa DP, Nobert Mao yatandise oluwummula lw’agenda okumalamu ekiseera ekitali kigere nga takola mirimu gya kibiina. Alugenzeemu ng’akukkuluma olwa kye yayise olukwe lw’abakulembeze ba DP mu Buganda okumusuuza obwapulezidenti bw’ekibiina.\nMao yategeezezza nti abasawo be baamuwadde amagezi asooke awummule leebuleebu w’ebyobufuzi okusobola okubeera katebule mu kalulu ka 2016.\nAgamba nti waliwo obubondo obutondeddwaawo abamu ku bakulembeze ba DP mu Buganda nga baluubirira okumuggyako nga Pulezidenti wa DP.\nAkukkulumira, omubaka Ssebuliba Mutumba nti agenda atalaaga Buganda ng’atondatondawo obubondo obutali mu mateeka.\n“Ng’enda kuwandiikira buli ttabi lya DP nga nnung’amya ekiteekeddwa okukolebwa kubanga waliwo abakola emirimu gy’ekibiina nga tebagoberera mateeka,” Mao bwe yagambye.\nMutumba ye mumyuka wa Pulezidenti wa DP atwala Buganda. Yategeezezza nti tewali kintu kyanjawulo ky'akola Mao ky'atamanyi. Agamba nti omulimu ogw’okukunga bammemba ba DP mu Buganda yagutandika mu November wa 2013 era Mao akimanyiiko.\n“ Twakizuula nga waliwo okusunguwala n’okwetemamu munda mu DP. Enjawukana zaava mu kwetegekera okulonda kwa 2011 naddala mu ttabamiruka w’e Mbale ne tusalawo ng’aba DP mu Buganda okutandika ku kaweefube w’okukomyawo abantu bonna abaali basunguwadde omuli bammemba baffe abeegatta ku bibiina ebirala n’abamu abaali batandiseewo ekibiina kya SSUUBI”, Mutumba bwe yategeezezza.\nYagasseeko nti omuwendo gw’ababaka 14 bokka DP b’erina mu Palamenti ey’abantu 380, guswaza era Mutumba yagambye nti kaweefube gwe baliko nga DP Buganda, kwe kukola ekisoboka waakiri okuweza ababaka 50 mu Palamenti eddako mu 2016.\nMu kaweefube ono, Mutumba agamba nti basobodde okutalaaga Disitulikiti 20 kw’ezo disitulikiti za Buganda 24 era bakyatambula n’annyonnyola nti mu ntegeka eno basobodde okuzza abaali baagenda mu kibiina kya SSUUBI n’ekibinja ekiyitibwa eky’oku ‘JOHNSTONE’, edda awaabeeranga ekitebe kya UYD.\n“ Abantu nga Loodi meeya Erias Lukwago, Dr. Lulume Bayiga, Sam Lubega Mukako n’abalala tusobodde okubakomyawo era tutambulira wamu”, Mutumba bwe yagambye.\nSsentebe wa DP Buganda, Kato Lubwama yategeezezza nti ekiruubirirwa kyabwe si kuggyako Mao ku bwapulezidenti wabula kuteekateeka Buganda akalulu ka 2016 kagende okutuuka ng’abantu b’omu Buganda basobola okulonda ng’ekitole.\n“ Twagala okutuuka mu 2016 nga Buganda yonna obululu bwayo bwa DP olwo kituwe enkizo mu kukola omukago n’ebibiina ebirala. Singa Nandala Mafabi naye anyweza obuvanjuba ne Okumu Reagan n’anyweza obukiikakkono, olwo tusobola okuteesa ku mukago nga naffe tuwera”, Lubwama bwe yagambye.\nOmuwabuzi wa DP mu byamateeka, Fred Mukasa Mbidde, naye takkaanya na mukama we Mao era agamba nti Mao yabadde mukyamu okulumba mu lujjudde bakulembeze banne bali mu kuzza obulamu mu kibiina.\nMbidde agamba nti DP, erina abamyuka ba Pulezidenti bana (4) nga buli omu atwala ekitundu kye era akirinako obuyinza obujjuvu n’olwekyo Mutumba okukunga abantu okuwagira DP ali mu mateeka.\nWabula Ssaabawandiisi wa DP, Matthias Nsubuga agamba nti Mao tannayimiriza kaweefube wa Mutumba okukunga abantu wabula yamuwabudde okutambuza pulogulaamu ze ng’agoberera Konsitityusoni ya DP.\nMutumba agamba nti talina katundu konna mu konsitityusoni ya DP ke yamenye. “ Buli we tutuuse abantu basanyufu era kati bazzeemu okuwanika ekikonde nti ‘DP EGUMIRE’ ekitabaddeewo”, Mutumba bwe yagambye.\nWabula ensonda mu DP zaategeezezza nti Mao abadde akkiriziganya bulungi ne Mutumba kyokka emberebezi we yavudde be bantu abaavuddeyo okwesimbawo ku bifo eby'enjawulo ate okuggyiramu n’abeegwanyiza ekifo kya Mao.\nKonsitityusoni ya DP nga bw'eri kati eragira ttabamiruka okutuuzibwa buli mwaka, n’ekifo kya Ssenkaggale kivuganyizibweko mu buli ttabamiruka. Kyokka ttabamiruka yakola kutuuka mu 2010, Mao lwe yalondebwa e Mbale.\nBamemba ba DP ab’enjawulo baagala Konsitityusoni y’ekibiina essibwemu ekitiibwa, ttabamiruka n’enkiiko z’ekibiina zituuzibwe mu biseera nga bwe birambikiddwa.\nMu bantu abaagala okwesimbawo ku bwapulezidenti bwa DP kuliko Loodi Meeya Lukwago, Dr. Lulume Bayiga, Fred Mukasa Mbidde ne Sam Lubega Mukako ate ng'olulalala lusuubirwa okweyongera okuwanvuwa.\nMao bwe yakitegedde nti mu nkiiko Mutumba z’agenda akuba mu Buganda mulimu n’ebyokukyusa obukulumbeze bwe n’ava mu mbeera.\nTTABAMIRUKA WA DP WA JUNE 2015\nMao bwe yabadde asiibula yategeezezza nti y’akyali Pulezidenti wa DP, tannalekulira wabula yagaanyi okukakasa oba addamu okwesimbawo ku bwapulezidenti.\nKu Lwokuna nga February 27, Mao yatuuzizza mu kyama olukung’aana lwa DP olufuzi olwa NEC ku wooteeri ya Eureka e Ntinda ne yeegeyaamu ne banne ku biki ebituukiddwaako n’ebiremye mu pulogulaamu ze baali bategese okukola wakati wa 2011 ne 1016. Ssaabawandisi Nsubuga yagambye nti bakkiriziganya ku pulogulaamu y’okuzza obugya ekibiina nga basookera ku kulonda okw’oku byalo okutuuka ku disitulikiti n’oluvannyuma beesogge ttabamirukamu wa June 2015 n’okutegeka akamyufu k’ekibiina mu July wa 2015.\nAKAKIIKO KA MUTUMBA\nSsebuliba Mutumba, Dr. Lulume Bayiga, Namayanja Florence, Kato Lubwama, Samuel James Kibanga, Ivan Bwowe Kakungulu (Pulezidenti w’e Makerere), Ffeffekka Serubogo, Kamulegeya William, Musa Lusembo, Ssali Bogere, Charles Lubega, Priscilla Nansubuga Kalibbala, Anifa Nabukeera, ne Steven Kaggo be bali ku kakiiko.\nMutumba y’akola nga Pulezidenti w’akakiiko kano, Kato Lubwama ye ssentebe, James Kibanga muteesiteesi ne Musa Lusembo muwanika.\nKato Lubwama agambye nti bakozesa ssente zaabwe okutalaaga Buganda era buli gye batambula bamemba ba DP be bassaamu ssente zaabwe kyeyagalire kubanga baagala ekibiina kyabwe.\nNg’oggyeeko akakiiko kano , waliwo n’akakiiko akalala akagazi nga ka bantu 73 akakolera wansi wa Mutumba.\nABASUNSUDDWAAMU OKWESIMBAWO MU 2016\nDeo Kiyingi (Bukomansimbi)\nNamaganda Susan (Bukomansimbi)\nPrince Nakibinge Joe (Ntenjeru South)\nMatovu Judith (Nakifuma\nNabukeera Hanifa (Mukono mukazi)\nKiwanuka Abdalla (Mukono North\nMutema Derek (Mukono South)\nJude Mbabaali (Bukoto Central)\nBabirye M. Kabanda (Masaka mukazi)\nMuzzanganda David (Katikamu South\nSsekitoleeko (Robert Bamunanika)\nMukalazi Haruna (Katikamu North)\nJ B Kakooza( Bujumba)\nSserwanga Wakibi Mawogola\nSsembatya Kiwanuka (Youth Central)\nKasita Bukenya (Busiro North)\nWalusimbi Abubaker (Ntebe municipality)\nTeddy Nambooze (MPigi mukazi)\nDr Kasozi (Mawokoota south)\nTebusweke Mayinja (Mawokota North)\nSsebuliba Mutumba (Kawempe south)\nKawempe North (Latif Ssebagala )\nKato Lubwama Paul (Rubaga South\nMoses Kasibante (Rubaga North)\nRajab Ssenkubuge (Makidye East)\nMakidye West(Allan Ssewanyana)\nBuikwe South (Dr Lulume Bayiga)\nOpondo Opondo (Buikwe North)\nSserubula Steven (Buikwe West)\nBugembe Sylvia (Lwengo)\nNtambi Ronald (Bukoto Mid west)\nNansubuga Priscilla Kibuuka (Kyotera)\nKalanzi Ivan (Kalungu East)\nWaliggo Aisha (Kalungu Woman MP)\nSsewungu Gonzaga (Kalungu West)\nLumu Richard (Mityana South)\nKibanga Samuel J.(Kyaddondo North)\nSempala Ssekigozi (Busiro south)\nNamagembe Pauline M. (Wakiso mukazi)\nMedard Lubega Sseggona (Busiro East\nNambooze Betty (Mukono Municipality\nMuwanga Kivumbi (Butambala)\nNamayanja Florence (Bukoto East)\nNabukenya Brenda (Luwero Woman )\nKisaakye Harriet (Nakaseke Woman )\nFlorence Nakiwala (Kampala Woman )\nJohn Mary Ssebuufu (Kooki)\nKyagaba Charles (Gomba)\nNassozi Christine (Gomba mukazi )\nGrace Nalubega (Rakai mukazi)\nDr. Mayengo (Kalangala mukazi )\nKakande Keneth Paul (Nakawa)\nDr. Sentongo JBM (Kassanda South)\nEddy Yawe (Kyaddondo East)\nHarriet Kisakye ( Nakaseke Woman )\nSsempala Kigozi (Kyaddondo South)\nLuttamaguzi Ssemakula (Nakaseke North)\nMathias Nsubuga (Bukoto South)\nNansikombi Jennifer( Kiboga mukazi)\nSekikubo Theodore (Lwemiyaga)\nKyewalabye Male Kiboga East)\nIga Ronald (Kiboga West)\nLwaki ''DP Buganda'' etabudde Mao


Ebyobusuubuzi | Dembe FM 90.4 - Part 10\nBa nekolera gyange mutondereewo abantu emirimu\nBya Sam Ssebuliba Ba nekolera gyange bajjukiziddwa nabo okutwala obuvunayzibwa obwokutondawo emirimu, eri abantu ssi kukinenya ku gavumenti yokka. Bwabadde ayogerera lukungaana olwamakampuni agasajakudde olwa Top 100 olwaltegekeddwa Monitor Publications Limited, omusubuzi Patrick Bitature agambye nti gavumenti terina busobozi butondawo mirimu emirungi ate ejimala eri […]\nBaneekolera gyange banyigirizibwa mu butale\nBya Samuel Ssebuliba. Gavumenti esabiddwa okuteeka essira mu kutumbula bu bizinesi obutonotono, Uganda bweba yakukula mu byenfuna. Akulira eby’emirmu mu kitongole kya SEATINI Africa Kiiza agamba nti Banayuganda bamanyi kinene ku bikwata ku by’obusubuzi naye ate batono ababiganyudwamu. Ono awabudde nti gavumenti erina okukoma ku […]\nOkubba amasanyalaze kweyongedde.\nBya Ndaye Moses. Ekitongole ekikola ku by’amasanyalaze ekya UMEME kitegeezeza nga bwekifiiriddwa ensimbi obuwumbi 1.9 nga zino zigenda mubabba amasanyalaze wano e Nakulabye. Twogedeko ne Manager wa Umeme mu bitundu bino Mwesigwa Musiguzi, naagamba nti ebifo mwebasinga okubba amasanyalaze kuliko Lubya,Masanafu, Namugona , Kawala . […]\nBanka enkulu esubizza okunonyereza ku nsonga zabagobwa\nBya Damalie Mukhaye Bank ya Uganda enkulu etegezezza nti yakunonyereza ku kwemulugunya kwabaali abakozi mu Crane Banka 400 abagobwa mu bumenyi bwamateeka, banka eno bweyali etundibwa eri DFCU. Bano kidiridde okuwandikira banka enkulu, nga babanja ensimbu bwuwmbi, babaliyiriore mu nnaku 45 zokka. Kati omwogezi wa […]\nPoliisi erabudde ku bafere bazi yinsuwa\nBya Moses Ndaye Poliisi erabudde amakapampuni ga insure begendereze ku bantu abafere, abajingirira satifikati zaabwe ezokufa basobole okubba insurance. Okusinziira ku Abel Muhwezi omunonyererza wa poliisi kubya insure, agambye nti abantu benyigidde nnyo mu muze guno ensangi zino nekigendererwa okufuna ebintu ebyobuwerere kyokanga bakyali balamu. […]\nEnkola eya kontulakiti yesanidde mu byobulimi\nBya Sam sebuliba Omumyuka wa gavana wa banka ya Uganda enkulu Luis Kasekende asabye abantu batandike okwettanira enkola ya contract mu busubuzi, bwebyobulimi wakati wabaguzi nabatunda. Bwabadde ayogerera mu musomo gwebyobulimi ogwatefekeddwa aba Uganda Agribusiness Alliance ogwabadde e Munyinyo, Kasekende agambye nti kino kyakuyamba okugatta […]\nOkumanyisa abantu ku yinsuwa mu Uganda kukyabulamu\nBya Ndaye Moses Abamakampuni ga yinsuwa mu Uganda bagamba nti okumanyisa abantu ku mirimu gyabwe kukyabulamu, nga kusomozebwa gyebali. Chief Financial officer ku UAP insurance, Allen Kyambadde agamba nti buli mwaka banan-Uganda akakadde 1 nekitundu 5 batambula okugenda emitala wamayanja mu mwanga agenjawulo okwetoola ensi, […]\nAbavubi e Kimmi balajana\nBya Ivan Ssenabulya Abavubi mu bizinga bye Kimmi mu gomboloola ye Koome ku nnyanja Nalubale bali mu maziga oluvanyuma lwamagye ge gwanga okubakakanako nebabakuba emiggo, okubasiba nokubasulira obwennyanja obuto mu mmaali yaabwe. Bano balajanidde omubaka wekitundu kino Johnson Muyanja Ssenyonga ensonga zabwe azituuse mu mbuga […]\nGavumenti yakugula ekidyeri ekisala omugga Kagera.\nBya Samuel Ssebuliba. Omukulembeze we gwanga Kaguta Museveni akakasiza nga government bwegenda okugula ekidyeri ekigenda okugatta ekitundu kya Uganda n’amaserengeta ga Tanzania nga kiyita kumugga Kagera. Bweyabadde ayogera ku mikolo egy’okukuza ameefuga ge gwanga wano e Kyotera , president yagambye nti aludde nga asuubiza abantu […]\nAmasanyalaze gaakusigala nga gaabuseera.\nBya Samuel ssebuliba. Kikakasiddwa nga bannayuganda bwebagenda okwongera okusasula obuwanana mu masanyalaze, newankubadde amabibiro g’amasanyalaze amalala gaze gagulwawo. Bino bigidde mukadde nga government etegese okugulawo amabibiro okuli Karuma ne Isimba . Bwabadde afulumuya Alipoota ekwata ku bungi bw’asanyalaze nabutya bwebukwatagana ne enkulakulana, eyakulidemu okukola alipoota […]


DON Nasser eyeegulidde erinnya mu kumansa ssente n’okuvuga mmotoka ez’ebbeeyi, ebibye bibi kkooti bw’emulagidde ateeke doola 300,000 mu kkooti ng’omusingo mu mwezi gumu gwokka. Bw’alemererwa emmotoka ye ekika kya Rolls Royce eboyebwe ekuumirwe ku kkooti okutuusa ng’omusango gw’okufera doola 250,000 mu ddiiru ya zaabu guwedde okuwulirwa.\nKino kiddiridde omukazi Stella Harriet Slack okumuwawaabira mu Kkooti Enkulu etawulula enkaayana z’ebyobusuubuzi mu Kampala nti yamufera doola 250,000 mu ddiiru ya zaabu z’ayagala kkooti emuwalirize aziseseme.\nDon Nasser ng’amannya ge amatuufu ye Nasser Nduhukire omusango gwe guli ku fayiro nnamba CS 867/2018 era ekiragiro kino kiweereddwa omumyuka w’omuwandiisi wa kkooti eno Lillian Bucyana.\nOmuwaabi Stella Harriet Slack obujulizi bwonna yabuyisa mu bannamateeka be aba Crane Associated Advocates ne Bbaale & Partners Advocates era ayagala kkooti eno eragire Don Nasser asasule ddoola 250,000 nga kuliko n’amagoba ga bitundu 20 ku buli 100.\nMu mpaaba ye agamba nti mu August wa 2017 Don Nasser yamutuukirira n’amuyingiza mu ddiiru ya zaabu.\nDon Nasser yamutegeeza nti alina abantu abaagala okutunda zaabu abali mu United Arab Emirates, era n’amusaba doola 300,000 okusobola okumukebera okuzuula nti si wa kikwangala n’okumuleeta ku mmeeri.\nDon Nasser yamatiza omukyala nti bw’anaatundibwa bajja kugabana ssente.\nWano Slack kwe kubuguma n’atuukirira bba Wayne Slack n’amutegeza ku ddiiru eno era n’akkiriza okumuwa ssente\nAgamba nti Don Nasser olwafuna ssente n’atandika okumubuzaabuza era omukyala mu 2017 nga guggwaako kwe kumanya nti omuvubuka ono amubuzaabuza n’aloopa omusango ku CPS fayiro nnamba 46/18/12/2017 nga gwa kukozesa lukujjukujju n’amuggyako ssente.\nDon Nasser yakwatibwa mu September wa 2018. Nga bali ku CPS baakola endagaano n’asasulako doola 50,000 ne bamukwata ne ku katambi ke baawadde kkooti eno.\nYe Don Nasser mu kwewozzaako mu buwandiike agamba nti baamukwano n’omuwaabi, wabula mu bya bizinesi tebakwatagana.\nEra yeegaana okuweebwa doola 300,000 wadde okubaako ekiwandiiko kyonna ky’ajingirira.\nWabula akkiriza nti mu September baamukwatako n’atwalibwa ku CPS bwe yabuuza ne bamutegeeza nti omukyala agamba yamufera ye kwe kuwaayo doola 50,000 okusobola okumuggyako omusango era ne bakola endagaano nga September 22, 2018.\nEkiragiro ky’okuteeka omusingo gwa doola 300,000 mu kkooti oba bbanka bw’aba alemereddwa babowe emmotoka ye ekika kya Rolls Royce kiba kitegeeza nti singa omusango gusinga Don Nasser, gye basobola okutunda n’afuna ssente ze oba okutwala doola 300,000 z’ataddeyo ng’omusingo.\nDon Nasser omwaka oguwedde yakwatibwa ng’Omumerika John Hill amulumirizza okumubbako doola za Amerika 700,000 mu ddiiru ya zaabu bwe yamuguza ow’ekikwangala.


Bukedde Online - Engeri abasirikale gye baataasizzaamu Bebe Cool\nOwa 'Mobile money' akubiddwa amasasi agamuttiddewo\nBeekokkodde abezza eby'abaliko obulemu\nBannayuganda banyumiddwa obulamu mu UNAA C...\nAdded 2nd September 2018\nBebe Cool bwe yatandise okuyimba, abantu baabadde ng’abaduumire ne batandika okumukasukira amacupa ku siteegi. Bebe Cool yabadde muvumu n’agenda mu maaso okuyimba, kyokka abakuba ebidongo baalabye embeera etabuse ne babiggyako ne baggyako n’amataala ku siteegi.\nBebe Cool yasigadde ku siteegi n’aggyamu essaati n’awanika emikono okukkakkanya abantu abaabadde balekaana nti “aveeyo”. Abaserikale baagenze okumuggyayo n’agaana kwe kumuggyayo ku kifuba. Yabadde mu kivvulu ky’omuyimbi Tarrus Riley okuva e Jamaica e Lugogo ku Lwokutaano ekiro.\nEkivvulu kyajjumbiddwa nnyo.\nBebe Cool yabadde omu ku bayimbi abaalondeddwa okusanyusa abantu era ye yabadde alina okusembayo mu bayimbi ba Uganda olwo Omujamayika alyoke ajje ku siteegi. Bebe Cool aludde nga bamunenya obutavaayo ku nsonga za Bobi Wine. Kyokka naye abadde akidding’ana nti buli muntu waddembe okuwagira ky’ayagala.\nEra ye tawagira baaludda luvuganya kyokka tabalinaako buzibu bagende mu maaso n’okuwagira bye baagala ate naye Bebe Cool awagire oludda lwa NRM lw’ayagala. Ekivvulu ekyabadde eky’okukuza emyaka 10 bukya kibiina kya Swangz Avenue kitandikibwawo kyatandise na bbugumu. Abayimbi ababadde tebakyawulizika okuli eyayimba “Mike ya Zigidi”, Maddox Ssematimba eyayimba Namagembe, Raba Daba n’abalala abaayimbirako mu Swangz bonna baabaddeyo.\nEmbeera yatabuse basuddemu oluyimba lwa ‘Love every day’ Bebe Cool kwe yajjidde ku siteegi, abamu ku bantu ne balekaana nti oyo tetumwagala, twagala “people power”. Eccupa ezaakasukiddwa mwabaddemu ez’amazzi, soda ne bbiya. Wadde emu ku ccupa yamwatikidde ku mutwe, kyokka Bebe Cool yasigadde mugumu. Abaserikale baamusindise okumuggya ku siteegi, kyokka n’alinnya amadaala n’addayo ng’agamba tayinza kukkiriza kutiisibwatiisibwa lwa ndowooza ye. Oluvannyuma yagondedde abaserikale n’agenda atuula ne mukazi we Zuena mu kifo ky’abakungu.\nNkooye abasajja abansabiriza sukkaali wange - Amiirah\nPenso: Gunyumira abâ€™ebyenyi ebimpi\nKola enviiri eziggyayo feesi yo\nEmitendera gyâ€™okukola â€˜Duleediâ€™\nOwa 'Mobile money' akubiddw...\nENTIISA ebuutikidde abatuuze ku kyalo Nalugala ku luguudo lw'e Galuga mu Town Kanso y'e Katabi omutuuze waabwe...\nBeekokkodde abezza eby'abal...\nABAKULEMBEZE b’abaliko obulemu mu Disitulikiti y’e Wakiso beekokkodde abamu ku bakulembeze abezza ebintu ebiba...


Bukedde Online - Engeri ababba mmotoka gye bakozesaamu abapoliisi abamu\nEngeri ababba mmotoka gye bakozesaamu abapoliisi abamu\nAbakozi mu Lufula y'ekyengera basissa wansi ebikola\nMirundi bamulumirizza okubba ettaka\nOMUSUUBUZI wa mmotoka yeekubidde enduulu eri omuduumizi wa poliisi Gen. Kale Kiyuhura olwa poliisi y’e Kiruhura eyakutte mmotoka ze n’eziddiza omujaasi wa UPDF gw’alumiriza okuzimubbako mu lukujjukujju.\nEmmotoka za Sseruwagi ( mu katono) nga ziri ku poliisi e Kiruhura.\nFazil Sseruwagi, omutuuze w’e Zzana era dayirekita wa Fazil Enterprises mw’agulira n’okutunda mmotoka, alumiriza omuserikale wa UPDF George Muserebende nti yamubbako mmotoka ze.\nWabula Muserebende agamba nti Sseruwagi ye yamupangisa mmotoka zino azikozese mu mirimu gy’amagye, nti yali azimuguzizza ate oluvannyuma ne yeekyusa.\nSseruwangi agamba nti w’atuuse ali ku kisenge, nga takyalina gy’asobola kwekubira nduulu kuba yagenda mu kkooti ne ofiisi endala ezikwasisa abaserikale empisa ne birema.\nENGERI GYE BAAMUBBAKO MMOTOKA\n“Mu January wa 2016, Muserebende yajja we ntundira mmotoka n’antegeeza nti yeetaaga mmotoka z’okukozesa mu kampeyini za Pulezidenti Museveni nti era ssente zigenda kuva mu maka g’Obwapulezidenti.\nTwakkiriziganya ku mmotoka bbiri ekika kya Spacio okuli nnamba UAW 150P ku bukadde 27 n’ansasulako obukadde butaano ng’abanjibwa obukadde 22 ne UAX 824A ku bukadde 21 n’asasulako obukadde mukaaga.\nYantegeeza nti ssente ezisigaddeyo yali waakuzimpa oluvannyuma lw’okulonda nga State House emusasudde.\nKyokka okuva olwo Muserebende yabula, n’essimu tazikwata.\nMu June wa 2016 nasalawo okuggulawo omusango gw’obubbi ku poliisi ya CPS mu Kampala ku fayiro nnamba SD REF: 39/02/06/2016 era ne poliisi n’etandika okumunoonya.\nMu October, mmotoka zino zaasangibwa e Kiruhura, Muserebende ne tumukwata nga tuli wamu n’abaserikale okuva ku poliisi y’e Nkunga nga n’emmotoka azirina.\nAkulira poliisi y’e Nkunga, yatusindika ku poliisi enkulu eya disitulikiti y’e Kiruhura kyokka bwe twatuukayo agitwala yatandika okutubuzaabuza n’okutusaba ebintu ebitaggwaayo ng’alinga alina ekigendererwa ky’okunnemesa.\nNamutwalira kkaadi n’okusasulira abaserikale be ne bajja mu URA okunoonyereza ku kkaadi za mmotoka zino nabo ne bakakasa nti nze nnyini mmotoka.\nKyokka wadde bino byonna byakakasibwa DPC yasigala akalambidde nti mmotoka zirina kusigala ku poliisi ye okutuuka omusango lwe gulimala okuwulirizibwa n’okusalibwa.\nBwe nnalaba guli bwe guti, naddukira mu kkooti era omulamuzi Moses Baligeya Bufumbiro owa kkooti ya Mengo yawa ensala ye nga November, 30,2016 n’alagira mmotoka zange okuzinziriza kyokka era DPC yazigaanira.\nOmukungu mu poliisi, D/SSP Mutungi Charles nga 1/12/2016 yawandiikira atwala poliisi mu bitundu bya Rwizi (Mbarara) okulaba nga DPC anziriza mmotoka zino kyokka era yagaana.\nBwe naddayo yantegeeza nti ye aliwo kukuuma bantu b’e Kiruhura era mmotoka n’azikwata n’aziddiza Muserebende!\nNsaba abakungu bonna abakwatibwako okunnyamba kubanga nze ndi musajja wa bizinensi ng’okutwala mmotoka zange ez’obukadde obusoba mu 40 ku ssente ezitamala kusasula wadde omusolo gwazo nga ziyingira kibeera kya kunfiiriza.\nAbasuubuzi bangi ababbibwako mmotoka mu ngeri eno ng’omuntu ajja n’akulaga nti waabuvunaanyizibwa n’omwesiga kyokka olumala ng’abula n’okukwefuulira.\nDPC w’e Kiruhura bwe twamufunye ku ssimu yatukwasizza akulira okunoonyereza ku musango ate naye n’atujuliza omwogezi wa poliisi mu bitundu bya Rwizi Idd Ibin Ssenkumbi.\nSsenkumbi yagambye nti mmotoka zino zaakwatibwa poliisi y’e Kiruhura kyokka nga waliwo abantu abaatwala omusango mu kkooti ku musajja eyazibaguza olw’okubaguza mmotoka ate n’atabawa kkaadi zaazo.\nSsenkumbi agamba nti eno erabika y’ensonga lwaki mmotoka zino zaali zikuumirwa ku poliisi kubanga nabo baali basasudde mu ngeri y’e ttaka, ente, amayumba gaabwe n’ebirala nga nabo baagala okuliyirirwa.\n“Nga tukyagoba omusango gw’abantu b’e Kiruhura abaali bavunaana omusajja okubaguza mmotoka ez’empewo, ate ne Sseruwagi we yajjira ng’agamba nti mmotoka zino zaali zize kyokka nga mu kiseera ekyo kyali kizibu okuzita”, Ssenkumbi bw’agamba.\nOno agamba nti mu kiseera kino banoonya omusajja eyaguza abantu bano mmotoka ez’empewo okulaba nga wabeerawo obwenkanya n’okubayamba okuliyirirwa.\nMuserembende yakkirizza nti ddala alina mmotoka za Sseruwagi era nga kkooti yazimuddizza oluvannyuma lw’okumaliriza emisango gy’abaali baziguze wabula yeekokkola enneeyisa ya Sseruwagi gy’agamba nti emufiirizza ssente n’okwonoona erinnya lye.\nEngeri okubeera ne pamiti gye kikweka baddereeva ab'ekibogwe\nKIRUDDU: Eddwaaliro lya Mulago eryaleeta emiranga mu kitundu eky'emirembe\nJangu mu Yiiya Ssente oyige okulundira awafunda - Dr. Nambatya\nAlunda enkoko ez'ennyama n'amagi weekwate ekirungo kya 'INTRACO\nYiga ekibalo ky'enkoko n'engeri ennyangu ey'okuzirunda